
Sekapur Sireh 



Di Dunia Melayu zaman dahulu waktu Kesultanan 
Acheh Darus Salam di puncak jaya, seorang "Arif Billah 
telah menghikayatkan kembara suiinya dalam nazam- 
nazam syair yang serba indah. Sidang pembaca tentu 
pernah mendengar nama Syeikh Hamzah Fansuri -moga 
ALLAH meredhoinya- dan karya-karyanya seperti Syair 
Perahu dan Syair Burung Pungguk. Adapun dunia buku 
mutakhir di tanah air kita pula bukan tidak menerbitkan 
bahan bacaan Tasawuf dalam Bahasa Melayu, tapi 
yang bercerita tentang pengalaman peribadi dan zauq 
penempuh jalan tareqat jarang-jarang dapat kita tatap. 

Dalam buku ini seorang warga emas, seorang separuh 
baya dan seorang lagi hampir menjangkau empat dekad 
mencoretkan sebahagian dari pengalaman peribadi 
masing-masing setelah mencuba sendiri didikan 
Tasawuf dalam BAHTERA Tareqat As-Syaziliyyah yang 
dinakhodai oleh Sidna Syeikh Al-Kamil As-Syarif Abdun 
Nasir Abu Bakar As-Siddiq Al-Hasani As-Syazili. 

Kata orang-orang tua kita tak kenal maka tak cinta. . . 

Jika gaya penulisan mereka tidak cukup baik itu 
harus kita maafkan kerana mereka pun baru bertatih 
dalam bidang penulisan. Namun apa yang mereka cuba 
sampaikan dalam buku ini memang sayogia mendapat 
perhatian dan patut diberi perhatian! 

Penerbit 




Sidna Syeikh Al-Katnil As-Syarij Abdun NasirAbu BakarAs- 
Siddiq Al-Hasani As-Syazili -moga ALLAH meredhoinya- 
telah dilahirkan di kota Setifyang terletak di belahan timur 
Algeria pada tahun 1954. Syeikh beliau adalah datuk dari 
sebelah ibunya iaitu As-Syeikh Sidna Abd. Rahman Al- 
Hasani yang merupakan Syeikhul Islam di timur Algeria di 
waktunya dan memegang jawatan imam besar Masjid Al- 
'Atiq kota Setifsehingga ke akhir hayatnya. Adapun moyang 
beliau As-Syeikh Sidna Abdul Karim As-Syahir Al-Hasani 
merupakan mahaguru yang telah menyerahkan bendera 
jihad kepada Al-Amir Abdul Qadir Al-]azairi Al-Hasani 
dalam perjuangan kemerdekaan menentang penjajahan 
Perancis. 




Dia merenungke ujuk 
timur. . . ke rantau Tanah 
Jawi. . . ke Semenanjung 
Tanah Melayu lalu dengan 
hidikan tepat, satu anak 
panah diluncurkannya... 




Bab Pertama 

Dia Merenung 
ke Ufuk Timur 

Rahmat Muhamad 

Sidna Syeikh Al-Kamil As-Syarif Abdun Nasir Al-Hasani 
As-Syazili -mogaALLAHmeredhoinya dan mencapaikan 
keredhoan buatnya- merenung dari zawiyahnya yang 
makmur dengan zikir dan para solihin di kota Madinah 
Al-Munawwarah... dari zawiyahnya itu beliau merenung 
ke ufuk timur. .. ke rantau Tanah Jawi... ke Semenanjung 
Tanah Melayu lalu dengan bidikan tepat, satu anak panah 
diluncurkannya. 

Anak panah yang beliau 
pilih itu adalah Syeikh ku Dr. 
Mahmoud MrGlani. Maka 
dengan madad dan keberkatan 
sang mahagurunya beliau 
memikul amanah dengan gigih 
dia datang ke bumi Timur 
ini membajak, mengolah dan 
merawat "tanah" untuk satu 
"pertanian" subur menghijau. 
Kini "pertanian" itu sudah mula 
membuahkan hasilnya. Perlahan- 
lahan Syeikh ku memulakan tugas 
dan dengan bimbingan langsung 
dari Syeikhnya, dia gagah 

mengorak langkah di Malaysia tanah bertuah. Pekerjaannya 
mentarbiyyah dan mengasuh murid-muridnya tanpa jemu. 
Dengan berani dia menyampaikan ilmu tentang Tasawuf 
yang soheh, jelas, terang dan murni di majlis-majlis am dan 
khas, dari ceruk kampung hingga ke ruang tamu diraja dan 
pentas institut pengajian tinggi, tidak ketinggalan di surau- 
surau desa hingga ke pejabat-pejabat para menteri. 

Syeikh ku Dr. Mahmoud MrGlani Al-Husayni As-Syazili 
-moga ALLAH memelihara dan meneguhkannya- pergi 
menziarahi kumpulan-kumpulan sufi dari Perlis sampailah 
ke Sabah, mesra menghulur salam silaturrahim dengan para 
guru tareqat dan berdialog untuk saling bahu membahu 
demi kemaslahatan umat. 

Tidak cukup dengan itu bahkan beliau telah mendatangi 
kumpulan-kumpulan ajaran yang disenarai hitamkan. Beliau 
dengar sendiri apa kepercayaan mereka dan seterusnya 
dengan hikmah memberi pencerahan serta mengkritik tegas 
keterbabasan mereka dari landasan yang benar... kalau perlu 
hingga bertegang urat leher dan merah-merah muka. Ini 
telah sampai ke tahap Syeikh ku diugut bunuh oleh orang- 
orang tertentu. 

Ramai orang mengelak dari beliau kerana ketegasannya 
itu, namun di hati kecil, mereka sama sekali tidak dapat 
membenci kerana sedar dan jelas kelihatan akan ketulusan 
beliau dalam pergaulannya. Sebaliknya ramai pula orang 
yang mengasihi beliau sepenuh hati kerana tahu akan 
kebenaran kata-katanya biar pun sebahagiannya pahit untuk 
ditelan. Aku tahu benar semua kisah ini kerana dalam tiap 
pertemuan itu aku ada bersamanya mengkhidmati beliau 
sebagai penterjemah. 

Syeikh ku bergerak maju mengasaskan zawiyah-zawiyah 
Tareqat As-Syaziliyyah di merata negeri serta membuka 

majlis-majlis khatam Al-Quran dan selawat junjungan Nabi 
Jbj iui Jl2>. Tanpa berlebih-lebihan dapat ku tegaskan di 
sini bahawa dengan bimbingan dari Syeikhnya, iaitu Sidna 
Syeikh Al-Kamil As-Syarif Abdun Nasir Al-Hasani As- 
Syazili, Syeikh ku merupakan tokoh pertama di Malaysia 
yang menyampaikan ajaran Tasawuf Islam yang sunni dan 
muktabar dengan bahasa moden nan segar di udara melalui 
siri siaran langsung beliau yang diminati ramai di IKIM. 
fm. Segalanya bermula dengan kuliah radio pertamanya 
sempena sambutan Maal Hijrah tahun 1431H bersamaan 
tahun 2009. 

Syeikh ku menyampaikan asuhan kepada kami murid- 
muridnya pada tiap kesempatan yang rasmi mahu pun tidak 
rasmi. Sama ada ketika majlis zikir, mahu pun ketika dalam 
permusafiran. Sama ada melalui program uzlah mahu pun 
dengan siri artikel tetapnya di laman sesawang. Sama ada 
dengan buku-buku karangannya mahu pun kitab-kitab yang 
beliau terbitkan semula dan dengan pelbagai cara lagi. 

Tidak hanya menumpukannya kepada kami (muridin 
muridat beliau) bahkan dikongsikan juga kepada masyarakat 
umum tanah air kita; Syeikh ku menyampaikan makrifat dan 
ilmu yang beliau warisi dari ahli sanadnya dalam siri seminar 
Nafahat Jalan Robbi (NJR). Bermula dengan : 

1) NJRl: Makarimul Akhlaq, telah beliau sampaikan 
beberapa kali antaranya kepada para pegawai Jabatan 
Agama Islam Johor, ahli lembaga pengarah JCorp dan 
di UNITEN Bangi 2013 

2) NJR2: Tazkiyatul Akhlaq, BANGI GATEWAY 2014 

3) NJR 3: Tahzibun Nufus, BANGI GATEWAY 2014 

4) Nafahat Jalan Robbi 4, UiTM 2014 

5) Nafahat Jalan Robbi 5, UKM, Bangi 2014 

6) Nafahat Jalan Robbi 6, UM, Petaling Jaya 2015 

dan ketika buku ini sedang digarap beliau dalam persiapan 
membentangkan seminar yang berikutnya iaitu Nafahat 
Jalan Robbi siri ke tujuh. 

Syeikh ku juga merupakan orang pertama di sini yang 
mengembangkan majlis zikir selawat Sidnan Nabi <u£ iui JLi 
(JLj bahkan usaha-usaha ini turut beliau kembangkan di 
beberapa negara jiran kita. 

Syeikh ku Dr. Mahmoud MrGlani -sejauh yang ku tahu- 
adalah ulama pertama dari Kota Madinah Al-Munawwarah 
yang datang ke rantau Tanah Melayu untuk menyebarkan 
tarbiyyah dan ilmu. Dalam sejarah nenek moyang kita rata- 
rata ulama Hijaz yang turun ke sebelah sini adalah dari Kota 
Makkah Al-Mukarromah, sekitar 200 tahun yang lampau 
memang ada ulama kalangan awliya besar Madinah yang 
memberi perhatian kepada Tanah Jawi iaitu As-Syeikh 
Muhammad Bin Abdul Karim As-Samman -moga ALLAH 
meredhoinya-, namun beliau tidak turun tangan sebaliknya 
mengutus murid-muridnya kalangan anak Melayu seperti 
As-Syeikh Muhammad Arsyad Al-Banjari, As-Syeikh Abdus 
Somad Al-Falimbani dan As-Syeikh Daud Al-Fathoni. Tapi 
kali ini ulama anak watan Madinah dari titihan Ahlul Bait 



sendiri yang turun padang. Terima kasih yang sebesar- 
besarnya kepada Sidna Syeikh Al-Kamil kerana sudi 
mengutus beliau dan kemuliaan ini ke negeri kami. 

Semua itu dan banyak lagi...Wallahi bukanlah niatku 
untuk bermegah-megah kepada sesiapa. Tujuan ku sekadar 
mahu menceritakan nikmat ALLAH Azza wa Jalla yang 
dikurniaiNya lalu menyiram subur ke jiwaku dan tanah 
watanku yang tercinta melalui Sidna Syeikh Al-Kamil dan 
muridnya Syeikh ku doktor yang mulia. 

Kepada sidang pembaca aku persilakan untuk menatap 
seterusnya halaman-halaman buku ini yang berbicara 
kepadamu dengan kejujuran cinta dan kata. Moga ALLAH 
sudi memuliakan diriku dan sidang pembaca budiman 
dengan jaah (tuah) Junjungan termulia yang Baginda itu 
mata air ilmu, hikmat, budi dan kesantunan Saiyidina wa 
Maulana Muhammad Rasulullah Jbj a^>' 3 <uT JiS <dc iui JLi. 



Seminar Makarimul Akhlak (NJRl) bersama Ahli lembaga Pengarah 
JCorp, Pan Pacific Johor Baru. 




Bab Kedua 



Pertama Kali 
Bertemu Syeikh ku 




Hj AhmadSalim 



Ketika pertama kali saya mendengar suara Yang 
Berbahgia Syeikh Dr. Mahmoud MrGlani adalah 
di siaran Radio IKIM FM pada awal 2010. Ketika 
itu terdetik di hati saya, Syeikh ini kedengarannya seperti 
seorang yang sangat mentakzim dan mencintai Saiyidina 
Mawlana Rasulullah ^h' 3 dJi iui j^. 

Mana tidaknya, mukaddimah ceramahnya berlangsung 
selama kurang lebih sepuluh minit untuk berselawat, 
memuji dan mentakzim Baginda <*h' 3 <tii iui J^. Saya belum 
pernah mendengar seorang penceramah yang memulakan 
ceramahnya dengan mukaddimah yang sebegitu tinggi 
takzimnya terhadap Baginda ^h' 3 <o£ iui JLi. Terdetik di hati 
saya alangkah baiknya kalau ALLAH mengizinkan saya 
dapat berkenalan dengan beliau. 

Pada tanggal 23hb Disember 2010 saya memenuhi 
jemputansahabatsaya,Hj.HassanMokhtaryangmengadakan 
majlis kenduri kesyukuran. Di situ saya telah mendengar 
ceramah Yang Berbahgia Syeikh Dr. Mahmoud MrGlani. 
Alhamdullillah seperti pucuk dicita ulam mendatang, inilah 
detik yang saya tunggu selama ini iaitu untuk berkenalan 
dengan beliau. 

Itulah detik pertama kali mata ini menatap wajah beliau. 

Syeikh Dr. Mahmoud adalah anak watan Kota Madinah Al- 
Munawarrah yang juga seorang Ahlul Bait dari Saiyidina 
Hussain. Raut wajahnya tidak ketara kearabannya. 

Apa yang paling menarik hati saya pada malam itu 
ialah meyaksikan kemesraan beliau yang luar biasa ketika 
menyambut para tetamu yang hadir. Syeikh Dr. Mahmoud 
tampil dengan wajah yang berseri-seri serta terukir 
senyuman manis telah bersalaman dan berpelukan dengan 
para tetamu seolah-olah mereka adalah kenalan lama beliau. 
Apabila melihat kegembiraan dan kemesraan yang terpancar 
di wajahnya ketika menyambut tetamu, hati saya turut 
bergembira. Terasa seolah-olah seperti pertemuan anggota 
keluarga yang sudah lama terpisah. 

Satu perkara yang saya perhatikan pada malam itu yang 
tidak pernah berlaku di mana-mana majlis ialah penceramah 
yang dijemput (Syeikh Dr. Mahmoud) turut bersama dengan 
tuan rumah (Hj. Hassan Mokhtar) ketika menyambut dan 
meraikan ketibaan para tetamu. Biasanya hanya tuan rumah 
sahaja yang melayan dan menyambut tetamu. 

Hati saya takjub melihat teladan mahabbah dan 
penghormatan Syeikh terhadap para tetamu yang hadir 
untuk mendengar ceramahnya. Malahan beliau berusaha 
datang lebih awal untuk memuliakan dan menyambut para 
tetamu. Ini bukan akhlak biasa, ini akhlak luarbiasa! 

Malam itu kediaman Hj. Hassan Mokhtar sesak dengan 
kehadiran para tetamu (yang terdiri dari kalangan sahabat 
taulannya) dari seluruh Kuala Lumpur dan Selangor. 

Sekali lagi, buat pertama kalinya pada usia 63 tahun, saya 
telah mendengar satu pencerahan mengenai kepentingan 
berselawat kepada Junjungan Saiyidina Maulana 
Muhammad Selama ini, belum pernah 

saya dengar penjelasan serta huraian yang begitu jelas dan 

menarik mengenai perintah ALLAH supaya orang mukmin 
berselawat kepada Baginda. 

Ianya seperti firman ALLAH di dalam Al-Quran yang 
bermaksud, 

"Sesungguhnya ALLAH dan para MalaikatNya 
berselawat ke atas Nabi. Wahai orang-orang beriman 
berselawatlah kamu ke atas Nabi dan ucapkanlah 
salam akan sebagai salam yang sempurna." 

Al-Ahzab: 56 

Inilah ayat yang diulang-ulang setiap kali khatib 
berkhutbah pada hari Jumaat. Namun tidak pernah sekali 
pun saya mendengar sama ada di dalam khutbah atau pun di 
luar khutbah huraian mengenainya. 

Malam itu Syeikh memberi suatu pencerahan baru buat 
diri saya. Beliau menghuraikan dalam pelbagai bentuk ibadah 
hamba terhadap ALLAH, hanya ibadah selawat sahaja yang 
ALLAH mulakan dengan diriNya dan para malaikat sebelum 
diperintahkan kepada orang mukmin untuk berselawat. 

Beiau menyambung lagi bahawa tiada riyak pada amalan 
selawat. Bagi amalan lain, ALLAH akan menilai setiap 
satunya sebelum diterima. Namun tidakbagi amalan selawat. 
ALLAH menerima setiap amalan selawat. 

Terdapat banyak maklumat-maklumat baru yang 
belum pernah saya dengar mengenai kelebihan berselawat. 
Maklumat-maklumat ini menunjukkan betapa pentingnya 
nilai amalan selawat di sisi ALLAH. 

Tetapi pelik mengapa hal ini tidak menjadi 
pengetahuan umum kepada masyarakat. Mengapa para 
ustaz dan pendakwah bebas tidak banyak menjelaskan dan 
menghuraikan tentang kelebihan berselawat di majlis-majlis 
pengajian baik di masjid mahu pun di surau? 

Mengapa pengetahuan tentang kepentingan selawat 
ini tidak tersebar luas? Ini semua menyebabkan selawat 
tidak menjadi amalan harian kebanyakan muslim. Setelah 
mendengar beberapa kali penerangan Syeikh tentang 
kepentingan selawat barulah saya faham bahawa amalan 
berselawat diperintahkan oleh ALLAH kepada orang yang 
beriman untuk mengamalkannya. 

Sudah 63 tahun saya jalani kehidupan sebagai seorang 
Muslim yang belum mengamalkan selawat sebagai amalan 
harian. Maknanya saya belum menjadi seorang mukmin lagi, 
remok redam dan hancur luluh hati saya mengenangkan 
perkara ini. 

Detik itu juga saya terus nekad untuk berbaiah 
(mengucapkan janji setia) menjadi murid kepada Syeikh Dr. 
Mahmoud. Walaupun saya belum benar-benar mengenali 
beliau tetapi hati ini kuat memancarkan isyarat. Inilah dia 
guru yang saya cari-cari. 

Terdetik di benak fikiran saya ketika itu ialah di antara 
ciri guru yang baik adalah; beliau akan menyampaikan 
perkara-perkara yang penting, yang utama, yang perlu 
diketahui dan diamalkan oleh mereka yang ingin selamat 
dan membaiki diri. Inilah yang dinamakan jalan menuju 
ALLAH Subhanahu wa Taala. Dia menyampaikan apa yang 
telah dipelajari daripada gurunya, dan gurunya daripada 
gurunya sehinggalah sampai sanadnya kepada Saiyidina 
Rasulullah JLj «de iw Jli. 

Kini saya telah bersama beliau hampir lima tahun sebagai 
seorang murid. Di sepanjang pengalaman saya bersama 
Syeikh Dr. Mahmoud sehingga ke hari ini, di mana-mana 
sahaja beliau pergi tajuk pilihannya adalah kepentingan 
berselawat terhadap Junjungan Nabi plij <Jt iui jJa. 

Foto bersama Syeikh ku, Syeikh Dr. Mahmoud MrGlani selepas tamat 
majlis uzlah di Hulu Selangor. Di kiri Syeikh adalah rakan sezawiyah, 
Tabib Nur. 

Bab Ketiga 

Kini Aku Bersamanya 



TabibNur 



Dengan Rahmat Kasih Sayang ROBBANA 
yang mengurnia kekuatan padaku menulis 
dan berkongsi bersama para pembaca budiman, 
moga ALLAH memuliakan kita semua. 
Aku memohon istighfar kepada ALLAH 
untuk diriku kaum Muslimin. 
Aku mohon istighfar kepada ALLAH 
kerana malu kepada ALLAH. 
Alhamdulillah. . . . 
Segala puji bagi ALLAH di atas pertolonganNya 
Alhamdulillah Segala puji bagi ALLAH 

atas taufik dariNya 
Alhamdulillah Segala puji bagi ALLAH 
atas santunanNya, 
atas kelembutanNya, atas pertolonganNya 
dan atas penjagaanNya . 
Selanjutnya Selawat dan salam ke atas Sidna Nabi 
pilihan iaitu Saiyidina wa Maulana Muhammad 
Rasulullah 

danjuga ke atas keluarga Baginda yang baik lagi 
suci, yangmereka itu dikurniakan segala kelebihan 
dan kemuliaan daripada Baginda ^L' s <J_. iui JLi 
secara hissi dan maknawinya 

danjuga ke ataspara sahabat Baginda 
yang muqorrobin lagi bercahaya pandangan mata 
hati mereka itu dengan cahaya mentari Baginda 

Alhamdulillah kini aku bersama Sidna As-Syeikh Al- 
Kamil As-Syarif Abdun Nasir Ibnu Abu Bakar As-Siddiq 
Al-Hassani -moga ALLAH meredhoinya-. Sekarang umurku 
mulai mencecah 54 tahun dan sudah hampir lima tahun 
aku bersama seorang Syeikh Mursyid yang kamil lagi washil 
-Allahumma rahmatilah dan redhoilah beliau-. 

Minda dan hatiku tersentak kerana tak dapat ku berhenti 
membukanya dan terus terbuka walaupun ku cuba berkata 
tutup. Itulah halnya sepanjang-panjang waktu jika dapat 
mendekati hadrat beliau Sidna Syeikh Al-Kamil. Selalunya 
bila beliau memulakan kata-kata, beliau takkan berhenti dan 
tak terlepas sedikit pun dari menyebut-nyebut kebesaran, 
keagungan, keindahan dan kelebihan ciptaan Tuhan yang 
termulia iaitu sebaik-sebaik makhluk kejadian Saiyidina wa 
Maulana Muhammad Habibullah ^h' 3 aAZ iiti JLi. 

Bahasa cakapnya mengalir lembut kerana suara itu dari 
susunan kata-kata di dalam hatinya, bukan dari lidah dan 
inilah yang ku rasai. Sebab itu suaranya perlahan seperti 
orang yang mahu berbisik-bisik, jika tidak bersungguh- 
sungguh beri perhatian kita akan terlepas ungkapan- 
ungkapan itu yang tidak mungkin diulang lagi. Beliau begitu 
berhati-hati ketika berbicara. 

Subhanallah, mana mungkin bisnesku, program 
duniaku serta tarikan anak-anak dan isteri-isteriku dapat 
memisahkan daku menikmati kelazatan yang luar biasa ini 
diketika duduk bersuhbah dengan beliau. Terlupa aku masa 
yang panjang berlalu bersama beliau tidak menjadi letih dan 

mengantuk untuk mengambil rehat. Bagaimanakah agaknya 
didalam benak fikiranku terfikir dan terbayang keadaan 
para sahabat l^j pula tiap kali mereka duduk 

bersuhbah bersama disisi Saiyidina wa Maulana Rasulullah 

J^>3 <uLc <UJI ^^Lo ? 

Mereka para sahabat sudah tentunya di puncak 
peradaban. Mereka adalah orang-orang yang terhormat, 
bagaimana tidak mereka beradab, bahkan mereka sedikit 
pun tidak berani meninggikan suara, sentiasa menunduk 
kepala dan duduk hormat dengan penuh sopan di hadrat 
Saiyidina Rasulullah <tic iui JLi. 

Tergambar padaku para sahabat Saiyidina Rasulullah 
Jbj <Uc iui JLi itu, diketika mereka hendak berkata-kata, 
mereka sudah tentunya sentiasa mulakan dengan kata-kata 
yang penuh takzim dan mahabbah seperti :"Ya Saiyidana.. 
Ya Maulana..Ya Habiballah..Ya Rasulullah" Mereka terdidik 
dengan penuh takzim, berakhlak dan beradab sekali. 

Sekali lagi aku terfikir...kenapa Saiyidina Abu Bakar j 
<uc <lui pun kalau boleh tidak mahu langsung berpisah walau 
sedetik daripada bersuhbah dan terlalu cintakan Saiyidina 
wa Maulana Rasulullah ^L' 3 <Jc iui JLi ? Beliau begitu fana 
hingga apabila Saiyidina Rasulullah masuk -usai solat 
isya menyambung solat di rumah Baginda- Saiyidina Abu 
Bakar akan menunggu di luar, merintih : "Aduhai malam 
pedihnya hatiku keranamu, kerana kamulah aku terpisah 
dengan Kekasih hatiku...tidak tertahan aku menunggu fajar 
(untuk solat Subuh bersama Saiyidina Rasulullah) aduhai 
malam...!!!' 

Cukuplah jika dapat ku kecap sepersepuluh dari nikmat 
bersuhbah dengan orang-orang ALLAH ini. Alhamdulillah, 
akhlak dan budi bahasa Sidna Syeikh Al-Kamil telah 
menghanyutkan aku jauh bersyahdu terharu manja. 

Ayohai Sidna Syeikh! Engkau menjadi inspirasiku... 
Wajahmu yang diserikan mahkota serban dan persalinanmu 
jubah pakaian para anbiya', kulit yang putih kemerah- 
merahan terpancar serinya... sungguh anggun dirimu! 
Kumis pendek dan jangut berbauk nipis lembut, halus 
berwarna putih segar. Hidung mancung dan mata sentiasa 
memandang ke bawah, bertambah kasih dipandang. Duduk 
dan berdirinya berhemah serta tasbih sentiasa di tangan. 
Itulah Sidna Syeikh Al-Kamil-ku dipertemuan tertutup yang 
pertama dengan beliau. 

Terima kasih tak terhingga ku ucapkan kepada Syeikh 
ku Dr. Mahmoud MrGlani wakil utama Sidna Syeikh Al- 
Kamil kerana menyusun dan mempertemukan kami dengan 
Grand Syeikh Sidna. Sebenarnya jauh disudut hatiku... 
ingin ku katakan bahawa Syeikh ku adalah pengganti, 
pengubat rindu dan fotokopi kepada Sidna Syeikh ku, tak 
ubah memang semacamnya, sebiji taktumpah... Allahumma 
Engkau angkatlah darjat kedua-dua mereka tinggi dan mulia 
disisiMu, ALLAHUMMA ROBBANA AMIN... 

Bab Keempat 



Dahulu 
Sebelum Bertemu 

Rahmat Muhammad 

Dahulu sebelum bertemu Sidna Syeikh Al-Kamil dan 
Syeikh ku aku punya persepsi yang murung tentang 
Tasawuf dan tareqat sufi. Maklum sajalah momokan 
orang ramai terhadap kelompok yang katanya ketinggalan 
zaman, memencil diri dan tak bergaul dengan masyarakat, 
jumud, gila isim dan lain-lain tidak saja mempengaruhi aku 
bahkan ramai kalangan orang Islam kita takut-takut dengan 
tareqat sufi dan Tasawuf. 

Itu ditambah pula dengan pengalaman masa lalu 
waktu aku dalam sebuah jemaah gerakan Islam yang amat 
bersemangat dan indah pada peringkat awalnya namun 
lama kelamaan berlaku macam-macam karut-marut dan 
huru-hara. . . (sudah takdir ALLAH. . . yang lepas jadikanlah 
iktibar). Dalam jemaah itu akuberterima kasih kerana di awal 
penubuhannya ilmu-ilmu fardhu ain disampaikan kepada 
para pengikutnya. Di samping itu pelajaran Tasawuf turut 
disampaikan melalui kitab-kitab klasik seperti Hidayatus 
Salikin dan Sairus Salikin yang keduanya karya ulama 
agung Melayu As-Syeikh Abdus Samad Al-Falimbani -moga 
ALLAH merahmatinya- . Dua kitab ini dan kitab-kitab klasik 
lain juga biasa menjadi teks di banyak pengajian tradisional, 
masjid dan surau tanah air kita dan Nusantara amnya hingga 



16 



ke zaman mutakhir. 

Yang ku dapati dahulu pada gerakan Islam itu ialah 
mereka menerima pakai nilai-nilai tareqat sufi seperti 
persaudaraan, keselarasan, pengorbanan, kasih sayang dan 
lain-lain namun didikan Tasawuf diabaikan. 

Pada sesetengah kumpulan lain pula mereka menyedari 
kepentingan amalan zikir seperti yang menjadi dasar dalam 
tareqat sufi lalu menerapkan amalan wirid contohnya Al- 
Matsurat ke dalam jemaah mereka. Namun baik dalam 
jemaah yang pernah ku sertai itu atau dalam banyak lagi 
kumpulan-kumpulan lain tetaplah pelajaran Tasawuf 
dianggap sebagai sesuatu yang jika ada bagus dan jika tiada 
pun tidak mengapa. 

Lisanul hal mereka berkata bahawa Tasawuf yang macam 
dalam kitab klasik itu baik tapi sudah tidak sesuai dengan 
kemodenan zaman. Lebih parah lagi bahkan ada pihakyang 
menghukum kafir secara menyeluruh kepada Tasawuf dan 
para pengamalnya. 

Hidup ku berterusan normal saja seperti orang lain. Tapi 
persoalanku terhadap realiti Tasawuf seperti yang tertulis 
dalam kitab Ihya Ulumuddin, Quth Al-Qulub, Ar-Risalah 
Al-Qusyairiyyah dan lain-lain tetap muncul dalam benak 
pemikiranku saban waktu. Aku ingin benar melihat mana 
dia insan-insan sodiqin yang tulus pergaulan dengan ALLAH 
dan dengan manusia seperti yang telah ku baca dalam kitab 
Ihya'. Masih adakah orang-orang seperti mereka di tengah 
hiruk-pikuk kemodenan ini? 

Bukannya tidak ada penceramah yang berbicara tentang 
agama, tentang akhlak mulia, tentang sopan santun budaya 
dan segala nilai murni di pentas-pentas umum, di corong 
radio dan siaran tv, di seminar-seminar dan ceramah. Tidak 
kurang juga yang menggelar pengajian mereka Tasawuf 

Syeikh ku bersama para ulama turats Asia 
Tenggara di Sambutan Maulid Kubro 
Yayasan Al-Jenderami 1431H - 2010M. 

moden. Cumayangkupersoalkanialah 
orang-orang yang seperti dalam kitab 
Ihya itu di mana sekarang? Dilemaku 
ini sampai ke puncaknya pada 




tahun 2007. Di waktu perantauanku 

mengaji di kota Qaherah dan tinggal 

di kawasan kejiranan As-Saiyidah 

Zainab <oji ^j. Sudah tidak dapat 

hendak ku tahan dalam jiwa, akhirnya 

ku luahkan dalam monolog : 

"Allahumma ya ALLAH kalau 
Kau tak tunjukkan padaku orang 
yang macam dalam kitab Ihya' 
maka apa gunanya lagi kitab ini?! 
Apakah sekadar nakjadi cerita yang sudah tak releven 
di zaman sekarang ?! Allahumma ya ALLAHjika Kau 
tak tunjukkan padaku orang yang macam dalam kitab 
Ihya' maka lebih baik ku bakar saja kitab inHH" 

Aku istighfar kepada ALLAH atas perkataanku yang 
tiada manusia lain tahu waktu itu. Astahgfirullah bukan 
aku menghukumkan Tasawuf tidak ada, dari dahulu hingga 
sekarang dan akan datang tentunya Tasawuf tetap ada cuma 
aku yang belum menemuinya di dunia hidupku waktu itu. 

ALLAH Maha Besar. Tidak berapa lama dari monolog 
tadi aku diajak Syeikh ku Dr. Mahmoud MrGlani untuk 
bertemu mahagurunya Sidna As-Syeikh Al-Kamil As-Syarif 
Abdun Nasir Al-Hasani As-Syazili. Pertemuan yang amat 
bermakna itu masih segar dalam ingatanku. 

Berlakunya ia di Masjid Saiyidina Husein di 

pusat kota lama CJaherah 1 . Pertemuan itu telah menyedarkan 
ku betapa Syeikh ku amat tulus mendidik dan mahu diriku 
menjadi lebih baik dan bertambah lebih baik. Tidak dapat 
hendak ku jelaskan dalam rangkaian kata namun hatiku 
sejak pertemuan itu jadi percaya seyakin-yakinnya bahawa 
di atas muka bumi yang sudah akhir zaman ini sosok-sosok 
manusia seperti yang ku baca kisah-kisah mereka di dalam 
kitab Ihya Ulumuddin masih wujud di alam nyata! 



1 - Ini sebenarnya pertemuan keduaku dengan Sidna Syeikh Al-Kamil. 
Pertemuan pertamaku dengan beliau berlaku di kota Madinah Al- 
Munawwarah penghujung bulan Syaaban tahun 1415H / Januari 1995, 
cuma pada pertemuan pertama yang singkat itu aku masih belum 
mengenali beliau. 



19 



Bab Kelima 

Muqaddimah 
Tasawu/ 

Rahmat Muhammad 

C C /"^ udah sedia dimaklumi bahawa Tasawuf itu berdiri 
^Wdi atas nas dan nas ini pada asalnya merupakan 
apa yang dituturkan oleh lidah Sidnan Nabi iui jLi 
^h' 3 <ti£. Baginda ^hj «ulc iui JLi telah bersabda : 

* *, *{ * * 

^jJ! *w— v— i JjJb>e_l! £j*~>- 

"Akhlak baik merupakan separuh dari agama." 

Akhlak merupakan sesuatu yang amat agung. Akhlak 
inilah yang dipegang teguh oleh para Ahlillah iaitu para ahli 
Tasawuf. Mereka membawa akhlak dalam kehidupan mereka 
dan merekalah para penempuh jalan menuju ALLAH. 

Dalam sebuah hadis yang mutawatir dituturkan oleh 
para ulama hadis Baginda Nabi bersabda : 



li"iV>-! j»^1»kL>-! <uUJLl! UJb>e_a ^gjn a_S nj^S! 

"Orang yang paling dekat kalanganmu tempat 
duduknya nanti denganku di hari Kiamat adalah 
orang yang paling baik akhlaknya." 

Dampingan dan kedekatan kepada hadrat Baginda Nabi 
piij dJi iui jJo pada hari Kiamat nanti diperuntukkan untuk 

siapa ? Untuk manusia-manusia yang datang kepada pintu 
Sidnan Nabi Jbj <a£ iui JLi yang telah bersabda : 

' ' ■* > ' s 

"Demi sesungguhnya aku diutuskan 
untuk menyempurnakan kemuliaan akhlak." 

Ketika mana ALLAH mengutuskan Baginda Nabi Ji 
Jij di£ iui kepada bangsa Arab, mereka waktu itu secara 
umumnya memiliki sifat keperibadian yang agung mulianya 
seperti keberaniaan, kesatriaan, kemurahan hati dan banyak 
lagi. Cuma ada yang kucar kacir pada hidup mereka maka 
ALLAH Taala mengutus junjungan Nabi kita (JLj <d£ iui JLi 
lalu Baginda telah menata urusan hidup mereka. Baginda 
menjadikan mereka menjalani kehidupan dengan baik. 
Baginda jadikan mereka berjalan menuju ALLAH dengan 
roh. Maka inilah dia ambilan para Ahlillah; jalan tareqat 




mereka terbina di atas landasan ini. 

Dan dengan demikian itulah jalan tareqat ini terbina di 
atas dua perkara: 

Jalan 
Tareqat 



HUBB (cinta) 



ADAB 



HUBB yang merupakan 
cinta kepada Baginda 
Nabi 



ADAB yang bererti 
meneladani akhlak 
peradaban Saiyidina wa 
Maulana Rasulullah 



Lantas umat kita Al-Ummatul Muhammadiyyah 
sekarang ini tercaing-caing terpecah-belah. . . apa puncanya? 
Puncanya tiada lain adalah kerana kita meninggalkan jauhar 
ini... iaitu akhlak mulia. Akhlah mulia inilah yang dibawa 
oleh para Ahlillah dan akhlak mulia inilah yang disabdakan 
oleh Baginda Nabi ^L^ <Uc iui JLs sebagai separuh dari 
agama..." 

Aku bermohon izin dari sidang pembaca budiman 
meletakkan petikan dari ucapan Sidna Syeikh Al-Kamil 
tadi sebagi pembuka kata bab ini. Ucapan ini telah beliau 
sampaikan di zawiyahnya yang bercahaya di kota Setif, 
Algeria bersempena sambutan Maulid Junjungan Agung 
Saiyidina wa Maulana Muhammad Rasulullah ^h' s <tiE iui JLi 
pada malam 12 Rabi'ul Awwal 1436 Hijrah saat salju nan 
putih bersih menyelimuti bumi. 

Jikalau hendak didefinisikan Tasawuf Islam mengikut 
cara akademik dan falsafah pastinya ramai yang lebih tahu 
dariku. Tapi marilah sekarang kita menadah ilmu dari yang 
hidup kepada yang hidup, bukan lagi dari yang mati kepada 
yang mati... 

Seperti didikan yang Syeikh ku terima dari Syeikhnya 
Sidna Syeikh Al-Kamil As-Syarif Abdun Nasir Al-Hasani 
As-Syazili -moga ALLAH meredhoinya dan mencapaikan 
keredhoan buatnya- itulah yang Syeikh ku asuhkan kepada 
kami para murid Tareqat As-Syaziliyyah; bahawa Tasawuf 
Islam yang soheh, jelas dan murni itu tidak lain dari 
berpegang teguh kepada Kitab dan Sunnah, tanpa keduanya 
Tasawuf pun tidak ada. 

Tasawuf bukan esei falsafah yang buat pembacanya 
terkagum-kagum, maknanya terawang-awang di ruang udara 
dan realitinya entah apa-apa. Tidak kiralah sama ada esei itu 
ditulis dalam apa bahasa sekalipun, bahasa barat atau bahasa 
timur. Tidak kiralah sama ada yang menulisnya keturunan 
Islam atau converted saudara baru. Tasawuf juga bukanlah 
seperti yang digambarkan oleh sesetengah golongan sebagai 
satu bentuk nyanyian, tarian, paluan gendang, melompat- 
lompat, latahan dan apa segala. 

Bagi sesetengah orang pula kalau dia bermaulid dan 
berqasidah itu ertinya dia sudah bertasawuf . . . ini satu lagi 
fahaman yang perlu diluruskan. Syeikh ku bercerita kepada 
kami tentang pengalaman waktu kecilnya empat puluh 
tahun yang lampau di kota Madinah Al-Munawwarah. Di 
perhimpunan awliya' solihin dan ulama 'amilinnya majlis 
maulid mesti disertai dengan khatam Al-Quran dan zikir, 
para ahli qasidah didudukkan di barisan terakhir hadirin 
dekat tempat sepatu disusun dan di situlah mereka melantun 
qasidah. 

Tapi sekarang segalanya sudah berubah; juru qasidah 
dan rebana mengambil posisi utama, hadirin datang 
meramaikan perhimpunan mendengar ceramah kerana 
hendak berseronok-seronok dengan nyanyian penasyid 
yang merdu sambil mengira bahawa itulah amalan zikir dan 
selawat majlis. Bagi mereka jika majlis diserikan dengan 
qasidah dan nasyid itulah majlis yang bagus, jika tidak 
dianggap kurang bagus. 

Kata Syeikh ku duhai alangkah ruginya siapa yang begini 
halnya seraya mengingatkan pada kami tentang pesanan 
Sidna Syeikh Al-Kamil : 

"Kami (para masyaikh Tasawuf) 
membenarkan aasidah untuk menyampaikan makna." 

Bagaimana kita nak mencintai Saiyidina wa Maulana 
Rasulullah ^hj Sjji Jl2> ? Caranya ialah dengan mengamal 
selawat dan salam ke atas Baginda. Kalau sekadar dakwaan 
mahabbah Rasul atau cinta Rasul tapi tiada selawat maka 
nampaknya cintamu ada kecacatan. Majlis maulid memang 
bagus tapi lazimlah disertakan dengan zikir selawat ke atas 
Saiyidina Rasulullah Jbj ^ic iui JLi. Maulid menyalakan 
percikan api cinta tapi ia tak dapat mendatangkan cinta. Yang 
dapat mendatangkan cinta kepada Baginda di hatimu adalah 
amalan selawat. Di dalam Al-Quran ALLAH tidakberfirman 
suruh kita buat maulid tapi ALLAH perintahkan : "... 
hendaklah kamu berselawat ke atas Baginda dan ucapkanlah 
salam akan sebagai salam yang sempurna (ke atasnya)". 

Para awliya solihin dan ulama 'amilin membudayakan 
majlis maulid dengan tujuan supaya hati terbuka dan kuat 
untuk berzikir. Maulid menyediakan hati untuk merasa lazat 

dan gemar kepada zikir. Majlis maulid yang menatijahkan 
gemar kepada zikir dan selawat inilah baru maulid yangbagus. 
Majlis maulid itu bagus, manis dan indah tapi kalau cuma 
maulid ia belum mencahayakan hati. Yang mencahayakan 
hati adalah amalan selawat ke atas Saiyidina Rasulullah 
dan zikir mengingat ALLAH. Zikrullah dan 
selawat ke atas Saiyidina Rasulullah ph' 3 <JE JLi padanya 
ada cinta, nur, tajalli, sirr, makrifat, tareqat, hakikat, syariat 
dan padanya ada segala kebaikan. 

Berbetulan pula dengan bab ini sukalah aku coretkan 
kisah benar yang berlaku di depan mataku dan di tanah air 
kita sendiri untukkita sama-sama mengambil pengajarannya. 

Pada satu hari Sidna Syeikh Al-Kamil menggelar majlis 
di sebuah kediaman di ibu kota lalu dihadiri oleh para murid 
dan pecinta beliau. Majlis yang diisi dengan ibadah, khatam 
Al-Quran, bacaan zikir serta muzakarah ilmu itu berlarutan 
dari sebelum maghrib hingga lewat tengah malam. Kami 
para hadirin yang berdatangan dari sekitar Lembah Kelang, 
Johor, Melaka, Pahang dan Kedah waktu itu merasa amat 
gembira kerana beroleh pengisian rohani dan jasmani yang 
jarang-jarang kami dapat. Maklum sajalah Sidna Syeikh Al- 
Kamil pun hanya sekali sekala berkesempatan menziarahi 
para muridnya di sini. 

Usai solat Isya Sidna Syeikh Al-Kamil mengajak kami 
sama-sama membaca Hizbun Nasr Sidna Abul Hasan As- 
Syazili -moga ALLAH meredhoi beliau- yang cukup masyhur 
di kalangan tareqat sufi. Sewaktu hizb baru nak dibaca, 
seorang ustaz yang merupakan kenalan kepada tuan rumah 
telah menyempatkan diri untuk singgah ke majlis. Sidna 
Syeikh Al-Kamil pun mengalu-ngalukan kedatangannya, 
dia mengambil tempat di sebelah Sidna Syeikh dan hizb pun 
dibaca. 

Selesai hizb Sidna Syeikh Al-Kamil sekali lagi mengalu- 
alukan ustaz tetamu sembari mempersilakannya untuk sudi 
memberi sepatah dua kata sempena majlis ini. Sang ustaz 
gembira lalu menyambut mikrofon dan berucap mengalu- 
ngalukan Sidna Syeikh serta majlisnya yang Masya ALLAH 
berseri dengan bacaan Hizbun Nasr. Habis saja ucapannya 
itu ustaz tetamu minta izin beredar kerana kesibukannya dan 
kami meneruskan majlis hingga khatam. 

Yang menjadi ceritanya ialah selepas dari majlis itu. 
Rupa-rupanya sang ustaz panas punggung lalu kemudian 
berkata kepada si tuan rumah: "Saya dah round dunia dan 
menghadiri banyak majlis zikir merata-rata. Di mana-mana 
tempat pun majlis zikir setengah jam saja atau paling lama 
dua jam. Apa lah Syeikh Abdun Nasir ni menyeksa orang 
paksa mereka duduk berzikir sampai tujuh lapan jam ?!." 

Apabila komen itu sampai kepada Sidna Syeikh Al-Kamil 
beliau hanya tertawa kecil lalu berkata: "Tak mengapalah, 
saya dah maaikan ustaz itu... kasihan, dia masih belum 
merasa zauq" 

Bab Keenam 



Keperluan Kepada 
Seorang Mursyid 

Hj. Ahmad Salim Omar 

Setelah pertemuan pertama dengan Syeikh Dr. 
Mahmoud di rumah Hj. Hassan, berlaku lagi beberapa 
pertemuan dengan beliau di rumah Tabib Nur di Paya 
Jaras Sungai Buloh. Dalam siri pertemuan ini, Syeikh banyak 
menerangkan perihal Tasawuf, perihal tareqat, perihal ehsan, 
perihal jalan menuju ALLAH dan perihal kemurnian hati. 

Walau pun semua perihal itu saya pernah dengar sebelum 
ini namun pengetahuan saya mengenainya sangat cetek. 
Tiada jauhari yang benar-benar arif dapat menerangkannya 
kepada saya. 

Sebelum ini, tidak pula saya terrikir akan perihal jalan 
menuju ALLAH atau perihal kemurnian hati. Apa yang 
bermain di fikiran saya dahulu ialah bagaimana hendak 
membela Islam, bagaimana hendak membangunkan Islam; 
bagaimana hendak menyebarkan Islam. 

Jarang sekali untuk saya memikirkan bagaimana untuk 
membangunkan Islam dalam diri saya tetapi asyik pula 
memikirkan bagaimana untuk membangunkan Islam pada 
orang lain seolah-olah Islam saya sudah mantap. Saya ingin 
mencari saham untuk Akhirat tetapi tidak pula saya peduli 
apakah amalan saya cukup syarat pada pandangan ALLAH? 

Ini merupakan satu penipuan yang sangat besar. Sibuk 
berjuang Islam di luar; lupa membangunkan Islam di dalam; 
lupa memurnikan hati dari cengkaman nafsu menyebabkan 
amal yang dibuat bukan kerana ALLAH tetapi kerana 
selain ALLAH. Saya bersyukur dapat bertemu dengan 
seorang mursyid yang memandu saya ke arah memikirkan 
pentingnya kemurnian hati. 

Apakah hati saya sudah murni? Apakah semua amalan 
saya benar-benar hanya untuk ALLAH? Apakah semua 
amalan saya kerana ALLAH tidak kerana yang lain? Saya 
tidak dapat menjawab persoalan ini. Oleh itu saya sangat 
memerlukan seorang mursyid untuk merawat hati saya yang 
masih jauh dari kemurnian. 

Selama ini istilah mursyid atau istilah Syeikh Kamil amat 
asing bagi saya. Yang biasa saya dengar ialah kita perlu kepada 
pemimpin Islam yang berwibawa yang berkarisma, yang ada 
ketokohan memimpin, yang disegani dan dihormati, dan 
yang menguasai ilmu syariat Islam, dahulu saya berfikir 
kalau pemimpin satu organisasi Islam bererti dia mursyid. 

Saya juga tidak tahu apa itu pengertian jalan menuju 
ALLAH. Melalui penerangan dan pencerahan yang Syeikh 
sampaikan barulah saya faham, bahawa Islam itu ada 
tingkatannya. Ada tingkatan Muslim, Mukmin dan Muhsin. 
Sementara Tasawuf itu pula ialah ehsan, kemurnian akhlak 
dan persoalan adab. 

Kemurnian akhlak pula dicapai melalui tareqat iaitu 
jalan menuju ALLAH di bawah pimpinan seorang Syeikh 
yang kamil lagi washil muwasshil iaitu yang sempurna, 
sampai dan menyampaikan. Kini baru saya faham bahawa 
tareqat atau jalan menuju ALLAH itu ialah memurnikan hati 
dan mensucikan hati dari kotorannya. 

Di antara perkara yang menarik perhatian mengenai 

majlis yang dikendalikan oleh Syeikh Dr. Mahmoud adalah 
beliau berulang kali menerangkan bahawa seorang Syeikh 
itu sebelum melayakkan dirinya diterima sebagai seorang 
Syeikh mestilah dia memenuhi banyak syarat. Di antaranya 
adalah seorang Syeikh itu mestilah telah berguru dengan 
Syeikh yang mempunyai hubungan hati dengan Junjungan 
Nabi Mulia ^h' s *aZ iui JLi. Seorang Syeikh itu juga mestilah 
mendalam hakikatnya lagi ahli tahqiq. Seorang Syeikh itu 
juga mestilah telah mendapat kurniaan izin untuk menjadi 
mursyid bagi menyampaikan tarbiyyah. Di samping itu, 
seorang Syeikh itu juga mestilah telah selesai mengadabkan 
jiwanya dan telah lepas dari hawanya. 

Syeikh menerangkan lagi bahawa Syeikh Mursyid dalam 
istilah Tasawuf ialah seorang lelaki yang telah mencapai 
martabat kesempurnaan. Dia juga digelar Al-Murobbi 
(pembimbing jalan menuju ALLAH atau pendidik). 
Perkataan mursyid berasal dari kata terbitan irsyad yang 
memberi erti petunjuk iaitu lawan dari kesesatan. Mursyid 
ini sifatnya murobbi iaitu orang yang membimbing kepada 
ALLAH melalui lisan, ehwal dan perbuatannya. 

Para masyaikh menjelaskan seorang Syeikh itu jika 
menasihatimu dia memberi kefahaman kepadamu... jika 
memimpinmu dia memberi petunjuk kepadamu... jika 
membimbingmu dia membangkit jiwamu. Seorang Syeikh 
itu bererti dia menjadikan engkau berkomitmen dengan Al- 
Quran dan As-Sunnah. Dia menjadikan engkau jauh dari 
rekaan-rekaan baru, bid"ah dan mujassimah (kafir tanpa 
syak). 

Melalui penulisan pula, Syeikh Dr. Mahmoud banyak 
menjelaskan bahawa seorang Syeikh itu ialah yang zahirnya 
syariat dan batinnya juga syariat. Anggota lahirnya 
memegang teguh syariat dan di dalam jiwanya juga begitu. 

Ini adalah kerana seorang Syeikh itu segala pekerjaannya 
yang zahir dan batin sama sekali tidak akan menyeleweng 
dari syarak. 

Seluruh hidupnya adalah untukmenyebarkan makarimul 
akhlak. Seluruh waktunya adalah untuk dalam zikrullah, di 
majlis zikir dan bersama ahli zikir. Inilah dia peribadi yang 
layak bagi seorang Syeikh yang mesti diteladani. 

Syeikh Dr. Mahmoud menerangkan lagi bahawa 
junjungan para masyaikh kamil -semoga ALLAH meredhoi 
mereka dan mengurniakan kepada kita manjaat mereka- 
telah menjelaskan fadhilat Syeikh Kamil yang menjadi 
tauladan dalam rangkap kata berikut: 

Seorang syeikh yang mursyid itu 
sifatnya berpegang kitab ALLAH, 
menurut sunnah Rasulullah 
menjejak jalan para sahabat. 

Dia mengajar halal dan haram 
juga segala hukum dan hakam 
akhlaknya luhur fi'ilnya murni 
dakwahnya kepada Robbi Dzul Jalali. 

Junjungan termulia jadi ikutannya 
awaskan ALLAH, yang hak kalamnya 
dalam perjalanan amatlah pakar 
tahqiq segala selok dan belok. 

Teliti pada segala kaul 
cermat mengambil kata yang sohih 
muafakat dengan hukum yang syarak 
dasarnya teguh cabangnya rendang. 

Teliti lagi amat cermatnya 
pada jama, tashil dan tafriq 
menerangkan kepada para penuntutnya 
hingga sampai kepada yang sebenarnya. 

Bualnya pada setiap insan 
sesuai dengan ehwal keadaan 
setara pula dengan kemampuan 
yang dapat si murid mengamalkan. 

Bicaranya pada manusia ramai 
dengan kalam ahli sufiyyah 
demi ALLAH tiada diendah 
cerca mereka yang suka menyanggah. 



Dari sini saya telah mencapai kefahaman bahawa dalam 
usaha untuk memurnikan jiwa demi mencapai makarimul 
akhlak tidak dapat tidak, kita amat memerlukan bimbingan 
seorang Murobbi, iaitu seorang Syeikh Mursyid. As-Syeikh 
Sidi Ahmad As-Syarqawi menyatakan dalam kitabnya 
Misbahul Arwah bahawa pada setiap zaman ALLAH 
dengan sifat rahmatNya menyediakan Syeikh Mursyid untuk 
membimbing manusia kepadaNya. 

Bab Ketujuh 



Apa Erti 
Mengambil Tareqat 

Hj. Ahmad Salim Omar 

Sebelum saya menerima talqin (mengambil ijazah 
menjadi murid kepada Syeikh Dr. Mahmoud) saya 
telah diingatkan oleh beliau supaya terlebih dahulu 
sembahyang sunnat istikharah untuk memohon petunjuk 
dari ALLAH Subhanahu wa Taala. 

Alhamdulillah, saya bersyukur bukan saja saya malahan 
isteri-isteri saya dan anak-anak turut sama menjadi murid 
kepada Syeikh. Seluruh anggota keluarga saya turut menjadi 
murid Tareqat As-Syaziliyyah. Tidak keterlaluan saya 
kongsikan di sini bahawa kami sekeluarga telah melihat dan 
merasa perbezaan yang sangat besar setelah beramal dengan 
Tareqat As-Syaziliyyah. 

Di antara kelainan yang terdapat pada Tareqat As- 
Syaziliyyah atau mana-mana tareqat sufi (yang dipimpin oleh 
mursyid yang kamil yang mengamalkan kaitiat sufi), adalah 
perjuangan melawan nafsu (jihad akbar) menjadi tumpuan 
utama. Para murid diberi wirid dan hizb harian untuk 
melatih hati memberi fokus kepada ALLAH. Di samping itu 
murid juga mengamalkan berselawat sekurang-sekurangnya 
3500 selawat sehari untuk menghubungkan jiwa dengan 
Saiyidina Rasulullah <u£ iui JLi. 

Dalam Islam iman seseorang itu dianggap tidak sempurna 
selagi mereka tidak mencintai baginda Saiyidina Rasulullah 
fh's aJZ iw JLi melebihi cinta kepada keluarga, harta atau diri 
sendiri. Masyarakat Islam hari ini tidak memberi perhatian 
yang serius dalam perkara ini kecuali mereka yang terlibat 
dalam jemaah tareqat. Oleh itu Tareqat As-Syaziliyyah 
melatih para murid untuk memperbanyakkan amalan 
selawat, mendendangkan qasidah-qasidah yang memuji 
Baginda dan membaca maulid Junjungan Nabi Besar 
Saiyidina wa Maulana Rasulullah 

Dalam perkara mentakzimkan al-Quran pula, para 
murid membaca Al-Quran secara peribadi sebagai jadual 
harian dan seminggu sekali secara berjemaah bersama 
ikhwan di zawiyah. Ini dijadualkan agar para murid dapat 
mengkhatamkan al-Quran berulang-ulang kali. 

Berada dalam tareqat bererti kepada ALLAH jualah 
tempat kami bermohon dan denganNyalah jua kami 
meminta. KepadaNya kami berdoa, beribadat, bertawakkal, 
meminta bantuan dan pertolongan. KepadaNya kami 
menghinakan diri dan kepadaNya jua kami menfakirkan 
diri. KepadaNya kami khusyu', solat, puasa, haji, infaq, zikir, 
mengharap, meminta dan bertaubat. Beginilah keadaan 
kami, kami lari kepada ALLAH. 

Berada dalam tareqat di bawah tarbiyyah dan bimbingan 
Mursyid bererti berjuang menundukkan nafsu agar dapat 
mentaati perintah ALLAH dan meninggalkan laranganNya 
sama ada yang zahir atau batin. Disertakan juga tahqiq 
pada zahir dirinya dengan ' 'ubudiyyah yang merupakan 
hina diri, fakir, dhaif dan miskin kepada ALLAH dan tidak 
memenangkan nafsu. 

Pada batin dirinya pula tahqiq dengan kebebasan yang 
merupakan santun, pemurah, jujur, mahabbah, percaya 



33 



ALLAH, baik sangka dengan ALLAH dan lain-lain akhlak 
Saiyidina wa Maulana Muhammad Rasulullah 

Kami sekeluarga bersyukur kepada ALLAH Azza wa 
Jalla kerana menemukan kami dengan seorang mursyid yang 
mengajar dan mendidik kami menuju ALLAH Subhanahu 
wa Taala. Dahulu saya percaya dengan berjuang membela 
Islam itu ALLAH pasti membela kita, menyelamatkan kita, 
mengampunkan segala dosa kita walau pun tiada usaha 
dalam memurnikan hati dan menundukan nafsu. Saya 
menyangka apa sahaja kebaikan yang dibuat pasti diterima 
ALLAH, tanpa memikirkan persoalan apakah kebaikan dan 
perjuangan itu lahir dari hati yang jujur, ikhlas semata-mata 
kerana ALLAH Suhanahu wa Taala? 

Kini fahamlah saya bahawa kalau hati kita belum murni 
mana mungkin datangnya ikhlas. Sedangkan ikhlas adalah 
roh kepada setiap amal, tanpa ikhlas mana mungkin sesuatu 
amalan itu diterima. 

Sebelum mengambil tareqat saya dan keluarga tidak 
memberi perhatian soal menundukkan nafsu. Malahan 
dalam kehidupan seharian tidak pernah ada usaha untuk 
menyanggah kemahuan nafsu. Apa sahaja keinginan nafsu 
yang terlintas akan dituruti sahaja. Sedangkan ancaman 
nafsu ini sangat besar lagi bahaya dan kita sangat jahil 
mengenainya. 

Sebagai contoh lagi dahulu saya menyangkakan nafsu 
amarah itu ialah berbangga dengan kejahatan dan merasa 
saya sudah bebas dari sifat amarah ini. Sebenarnya nafsu 
ammarah itu sendiri meliputi selaput tebal, gelap gelita, 
rendah hina dan kebinatangan. Nafsu ini gemar menyuruh 
kepada berbuat jahat dan melihat bahawa perbuatan 
jahat adalah benar. Ia ibarat syaitan berkepala tujuh yang 
merangkumi sifat-sifat keji :- 

Syahwat 

Marah 

Sombong 

Hasad 

Loba 

Bakhil 

Riya 

Masya ALLAH terkedu saya apabila mengetahui 
tahap nafsu yang paling rendah pun saya belum berjaya 
mengatasinya. Apatah lagi untuk meningkat ke tahap yang 
lebih tinggi iaitu nafsu lawwamah, mulhamah, mutmainnah, 
radhiah, mardhiyyah dan kamilah. Di setiap peringkat ini 
pula ada cabang-cabangnya. Maka yakinlah saya bahawa 
hanya melalui bimbingan seorang mursyid kamil yang ada 
dalam tareqat sufi sahaja yang layak untuk membimbing 
muridnya melepasi tahap-tahap nafsu ini. Kerana seorang 
mursyid kamil itu telah berjaya membebaskan rohnya dari 
cengkaman nafsu. 




Silaturrahim dengan Tuan Guru Kompleks Babus Salam Langkat, 
Sumatera. 

Bab Kelapan 



Menghubungkan 
dengan Saiyidina wa 
Maulana Rasulullah 

^JLuj dJLc- dJJI (^JL^ 

H/. Ahmad Salim Omar 

Latihan menghubungkan jiwa dengan Saiyidina wa 
Maulana Rasulullah ph' 3 ajI iui JLi di dalam Tareqat As- 
Syaziliyah dijalankan melalui aktiviti memperbanyak 
selawat samada bersendirian atau secara berjemaah, 
mengkhatam kitab Dalailul Khairat secara berjemaah, 
membaca kitab Maulid, bacaan qasidah dan Burdah dalam 
majlis-majlis zikir serta dengan berbagai lagi didikan dari 
Syeikh. 

Saya bersyukur ke hadrat ALLAH kerana melalui majlis- 
majlis ini kami sekeluarga dapat peluang untuk berzikir 
kepada ALLAH Subhanahu wa Taala dan dapat melatih diri 
meningkatkan hubungan jiwa dengan Saiyidina Rasulullah 
(JLj di£ iui JLi. Majlis-majlis bacaan qasidah dan Burdah telah 
menyuburkan jiwa kami. 

Perkara ini semua merupakan sesuatu yang baharu 



Jiwa 

dalam kehidupan kami sekeluarga. Sebelum ini, kami tidak 
pernah mengamalkannya sama ada secara berseorangan 
atau berjemaah. Syeikh saya sering memberi pencerahan 
bahawa menghubungkan jiwa dengan Saiyidina Rasulullah 
Jbj di£ iui JLi merupakan perkara yang sangat penting 
untuk melayakkan amalan kita bakal diterima oleh ALLAH 
Subhanahu wa Taala. 

Selanjutnya Syeikh menyatakan bahawa menghubungkan 
jiwa dengan Saiyidina Rasulullah ^L' 3 <j£ iui JLi bererti 
meningkatkan keimanan kita kepada Baginda supaya 
kecintaan kita kepada Baginda melebihi cinta kita terhadap 
keluarga dan harta benda. 

Proses menghubungkan jiwa kepada Saiyidina 
Rasulullah ^h' s aAZ Jdi JLi dapat dicapai dengan pelbagai 
aktiviti sama ada secara berjemaah atau bersendirian seperti 
memperbanyakkan selawat, membaca qasidah dan maulid 
dan lain-lain. Di dalam jemaah tareqat di bawah pimpinan 
mursyid yang kamil perkara ini amat dititik beratkan. 

Hari ini terdapat pelbagai usaha dari musuh-musuh 
Islam dan juga orang Islam sendiri yang cuba untuk 
memutuskan hubungan umat Islam dengan Saiyidina 
Rasulullah ^L' 3 «tic Jui ^Ji dengan cara tidak menggalakkan 
umat Islam untuk mentakzim Saiyidina Rasulullah, tidak 
menggalakkan banyak berselawat, melarang umat bertawasul 
kepada Saiyidina Rasulullah, tidak mengamalkan majlis 
maulid tidak menggalak memuji-muji Saiyidina Rasulullah 
dan dengan berbagai-bagai lagi cara yang teriikir dan tak 
terrikir oleh kita. Musuh-musuh Islam tahu umat Islam akan 
hilang kekuatannya dan akan hancur perpaduannya apabila 
terputus hubungan dari Saiyidina Rasulullah JLij <Jc iui JL>. 
Jadi tidak hairanlah kalau masyarakat umum ramai yang 
tidak tahu tentang kepentingan berselawat kepada Baginda 

Saiyidina Rasulullah ^h' 3 <a£ iui JLi. 

Dalam kitab Faridatul Fara'id pengarangnya Syeikh 
Wan Ahmad Bin Wan Muhammad Zain Al-Fathoni -moga 
ALLAH meredoi beliau dan moga kita mendapat manjaat 
dari beliau- mengatakan bahawa beriman kepada Saiyidina 
Rasulullah adalah kunci kepada rukun iman, Saiyidina 
Rasulullah adalah penghubung kepada ALLAH dan alam 
ghaib. Beliau berkata : "Dunia mati tanpa manusia, manusia 
mati tanpa roh, roh mati tanpa Saiyidina Rasulullah". 

Sidna Syeikh Al-Kamil As-Syarif Abdun Nasir Al- 
Hasani -moga ALLAH meredhoinya dan moga kita mendapat 
manjaat darinya- dalam satu muzakarah telah berpesan 
bahawa berpegang teguh dengan hadrat Junjungan Baginda 
Rasulullah ^h' 3 iui JLi itulah tali yang menyelamatkan dan 
siapa saja tidak kira berapa banyak solatnya, berapa banyak 
zakatnya, berapa banyak puasanya dan berapa banyak 
hajinya....jika di dalam hatinya tiada cinta kepada Saiyidina 
Rasulullah t*h~ s <Jt iiii JLi maka seluruh amalannya mardud 
terlempar kembali ke mukanya. 

Bab Kesembilan 



Komitmen Taktim 



Rahmat Muhamad 



dab sopan yang selalu kita terlepas pandang ialah 



adab kita dengan ALLAH Taala dan dengan 



^.Saiyidina wa Maulana Rasulullah ^L^ <Ji iin JLi. Ia 
bermula dari soal-soal yang zahir. Itulah yang dilakukan 
oleh Syeikhku - seperti asuhan yang beliau terima dari Sidna 
Syeikh Al-Kamil- beliau membetulkan satu persatu adat 
kebiasaan kami yang tidak baik. 

Syeikh ku Dr. Mahmoud MrGlani -moga ALLAH 
memelihara dan meneguhkannya- sangat sensitif tentang 
persoalan adab sopan seperti adab murid dengan syeikh, 
adab murid dengan para masyaikh, adab murid sesama 
murid, adab yang muda dengan yang tua, adab dengan jiran, 
adab bertamu ke rumah orang dan adab pada segalanya. 

Sidna Syeikh Al-Kamil telah mendidik beliau dengan 
peradaban yang tinggi lalu beliau pun bekerja keras 
mengasuh kami dengan segala peradaban itu. 

Misalnya Syeikh ku menasihati kami pada perkara 
menyebut dan menulis nama ALLAH Subhanahu wa Taala 
mengapa perlu disebut atau ditulis "God"V. "God bless you" 
?!. God itu siapa? Fulus kamu? Pekerjaan kamu? Majikan 
kamu? Isteri kamu? Artis kesayangan kamu? Nafsu kamu?... 

ALLAH di dalam Al-Quran berfirman berulang kali 
menyatakan tentang diriNya bahawa : 

"Aku adalah ALLAH", 

"ALLAH tiada Tuhan melainkan Dia", 

"Dialah ALLAH". . . 

Saiyidina Rasulullah JLj <tii iui JLi dengan jelas dan 
terangnya memberitahu kepada kita bahawa ALLAH itu ada 
99 Asmaul Husna dan tidak ada pada himpunan 99 nama 
itu god. Kita tetap juga sebut dan tulis god, god, god... kita 
orang Islam sendiri yang tidak mahu menggunakan nama 
ALLAH dan sibuk pula dengan god god god. Lebih malang 
lagi apabila agama lain ingin menggunakan asma ALLAH 
dalam kitab mereka, kita marah pula?! 

Satu contoh lagi, lafaz Bismillah kenapa pula hendak 
disebut sebagai in the name of God the Compassionate dan 
apa segala?! Takbolehkah disebut elok-elok 
?! ' 

Lagi ku bawakan satu contoh, selawat ke atas Baginda 
Nabi kita. Kenapa pula hendak disebut sebagai peace be 
upon himV. Tak bolehkah disebut dengan sopan, indah dan 
manisnya (JLj <J£ iui JLi ?! Kenapa segan sangat nak tulis 
selawat tu elok-elok sampai perlu ditulis SAW atau PBUH?! 
Lafaz Subhanahu wa Taala kenapa sampai perlu nak ditulis 
SWT?! Dalam ayat suci mana pulak yang mengajar suruh 
orang tulis SWT, SAW, PBUH, AS, r.d dan apa segala ini ?! 

Kenapa junjungan Nabi kita yang mulia yang ALLAH 
sebut Baginda sebagai NabiNya hendak disebut atau ditulis 
seb&g&i prophetV. Cuba periksa dan perhatikan betul-betul di 
dalam kamus Bahasa Inggeris apa makna perkataan prophet. 
Jikalau begitu maksudnya mengapa rajin sangat mulut 
hendak menyebut Baginda sebagai prophet ?! 

Konon hendak menjaga hati bangsa lain supaya mereka 
faham, maka kenalah diterjemahkan bulat-bulat ke dalam 
bahasa mereka?! Kita yang satu dunia ini boleh saja belajar 

bahasa mereka sampai terkadang terlebih fasih dari mereka. . . 
Tidak bolehkah mereka cuba belajar memahami sepatah dua 
perkataan agama kita ?! 

Ketidak tahuan adab sopan ini telah merebak baik di 
kalangan orang berbaju kasual dan bertali leher sampailah 
kepada yang berjubah dan berjanggut. Mengapa kikir sangat 
apabila hendak menyebut nama junjungan Nabi kita JLi 
piij ili. iui dan para sahabatnya tidak didahului dengan 
lafaz Saiyidina yang mengandungi erti penghormatan dan 
takzim? Betapa manisnya kalau kita menyebut Saiyidina 
Muhammad Rasulullah ^L' s <j£ iiti JLi, Saiyidina Abu Bakar 
As-Siddiq ^ a1S\ ^j, Saiyidina Ali ^s. <oji ... Apakah bila 
kita hendak membahasakan kedua orang tua kita menyebut 
nama semata-mata tanpa menyebut mereka sebagai ayah 
dan ibu ? 

Yang konon lulusan agama membantah pula menuntut 
mana dalilnya lafaz Saiyidina. Amboi... dalam bab ini 
pandai betul dia minta dalil apa segala... bila hendak 
membahasakan majikan dan tokoh-tokoh panutannya tahu 
pulak dia mentakzim dengan menyebut Syeikhul Islam Ibnu 
Fulan, As-Syeikh Al-^Allamah Ad-Da'iyah Fulan, Sohibus 
Samahah Qadhi Fulan, Yang Berbahagia Tuan Guru Fulan, 
Yang Amat Berhormat Dato, Tan Seri, Tun, His Excellency, 
Your Highness, Professor Emeritus Fulan... dan dia sendiri 
jika tidak disebut orang sebagai Al-Fadhil Al-Ustaz akan tarik 
muka masam. Tapi bila hendak menyebut nama Junjungan 
Nabi kita. . . dikira sama saja macam mamat-mamat lain di 
kampungnya. Kurang ajar betul. Syeikh ku amat panas hati 
dengan semua kebiadaban ini. 

Mentakzim Junjungan Agung Saiyidina wa Maulana 
Rasulullah adalah makna yang aku saksikan 

pada gerak dan diam, pada kata dan tingkah laku, pada 

tulisan dan bicara; pada hidup Sidna Syeikh Al-Kamil Abdun 
Nasir dan itu jualah yang ku lihat tumpah mengalir ke dalam 
diri muridnya Syeikh ku Dr. Mahmoud -moga ALLAH redho 
pada mereka berdua-. Ini mengingatkan diriku pada pesanan 
para salaf yang mulia, contohnya dalam kitab As-Syifa' 
Bita'rifi Huquqil Musthofa pengarangnya Al-Imam Al-Qadhi 
'Iyadh Bin Musa Al-Maliki -moga ALLAH merahmatinya- 
seorang ulama besar dalam mazhab Maliki berkata : 
"...Ketahuilah, sesungguhnya sikap pengormatan terhadap 
junjungan Saiyidina wa Maulana Muhammad Rasulullah jLi 
(J^J djs. iui sesudah kewafatan Baginda, begitujuga dengan sikap 
memulia dan mentakzim Baginda merupakan komitmen yang 
mesti dilakukan sepertimana berlakunya ketika hayat Baginda 
(JLj aAs. Jui JLi. Sikap pentakziman ini harus dizahirkan ketika 
nama Baginda disebut, ketika hadis diucapkan, ketika sunnah 
dibicarakan, ketika nama Baginda didengar, ketika sirahnya 
diriwayatkan, ketika berinteraksi dengan keluarga dan 
keturunan Baginda, begitu juga ketika mentakzim para Ahlil 
Bait dan sahabatnya. 

Sidi Abu Ibrahim At-Tajibi i£ iui Jij berkata: 
"Wajiblah bagi setiap peribadi mukmin setiap kali 
menyebut atau disebut kepadanya tentang junjungan 
Baginda ^L's aAZ iui JLi untuk merendahkan hati, khusyuk, 
mensopankan keadaan diri dan berhenti dari pergerakan 
anggota. Hendaklah dia apabila menyebut atau disebut 
kepadanya tentang junjungan Baginda «JLiJ <Jc iui JLi merasai 
kehebatan dan kebesarannya dengan sekira-kira itulah yang 
akan dirasai kalau dia mengadap junjungan Baginda iui JLi 
(JLj <ti£. Lagi hendaklah seorang mukmin itu beradab kepada 
Baginda (JLj <u£ iui JLi sepertimana adab yang dituntut 
ALLAH Subhanahu wa Taala dalam berinteraksi dengan 
NabiNya. 

Al-Qadhi Abul Fadhl iin ila-j memberi komentar 
kenyataan tadi dengan katanya: 

"Seperti itulah sikap salafus soleh para pendahulu kita 
dan imam-imam agama kita di zaman-zaman terdahulu 
<OJI . 

...Adapun Al-Imam Malik <u» 4l)\ apabila disebutkan 
tentang junjungan Nabi ^h~ 3 <d£ iui J^> kepadanya maka akan 
pucatlah beliau dan membongkok badannya. Halnya itu 
menyebabkan para muridnya merasa simpati dan serba salah. 
Satu hari beliau ditanya tentang halnya itu lalu menjawab: 

"Aku tidak melihat ada kewajarannya kritikanmu 
terhadap halku itu. Sesungguhnya aku telah melihat Sidi 
Muhammad Bin Al-Munkadir yang merupakan penghulu 
para qari' Al-Quran, tidaklah kami menanyakannya tentang 
suatu hadis melainkan beliau menangis sampai kami jatuh 
kasihan padanya. Dan sesungguhnya aku telah melihat 
Al-Imam Jaafar As-Sodiq yang beliau itu suka bergurau 
dan banyak tersenyum, namun jika disebutkan kepadanya 
junjungan Nabi ^h' s *Ji iui jadipucat lesilah wajahnya...." 

Dalam satu muzakarahnya Sidna Syeikh Al-Kamil 
menekankan kepada kami betapa pentingnya takzim dan 
menjaga kehormatan Baginda Nabi kita plij dj£ iui 
kemudian beliau menegaskan agar : 

". ..Janganlah kita ini ghurur. Jangan ingat bila kita 
merayakan Baginda Saiyidina Rasulullah ^JLj <dE iui itu 
ertinya kita menambah kemuliaan Baginda. Sidnan Nabi tak 
perlu kepada siapa pun. Sabda Baginda ph' 3 <d£ iui JLi : 

Jp tijl^ Jj jliPl 

"Tuhanku telah mengkayakan aku 
(dari selainNya) dengan selawatNya ke atasku". 



43 



Baginda tak perlu pun kamu berselawat ke atasnya. 
Apabila kamu berselawat ke atas Baginda kamu yang 
beruntung... kamu yang beruntung. Dan selawat itu pula 
bukannya dari kamu. Selawat itu kamu minta kepada 
ALLAH untuk berselawat ke atas Baginda. Tiada yang dapat 
berselawat ke atas Baginda ph' 3 di£ iui jLi melainkan Robbi. 
Bila kamu nak berselawat bukankah kamu ucapkan : 

Allahumma. . . 

Ya Robbi . . . ( Wahai Tuhan . . . ) 

Sollallahu. . . (ALLAH berselawat. . .) 
Ertinya kamu semata-mata meminta kepada ALLAH 
Subhanahu wa Taala. 

Hanya sanya apabila dua bibirmu bergerak-gerak 
menyebut nama Bagindayang mulia ^L' 3 <Je iui JLi dan apabila 
berselawat itu dengan hadir jiwamu akan terbit cahaya dari 
hati Baginda kepada hatimu lalu hatimu beroleh pencerahan. 
Kerana hati yang baik itu ibarat bejana yang baik yang dapat 
menampung limpahan dari hadrat Baginda Al-Musthafa JLi 
piij <a£ iui ...dengan itu zat dirimu jadi senang hati... rehat 
... tenang... 

"Sanya dengan zikir mengingat ALLAH 
hati menjadi tenang" 

"Sesungguhnya di dalam jasad manusia itu ada seketul 
daging (hati) jika ia baik maka seluruh anggota badan 
akanjadi baik..." 

dan "seketul daging" ini apa yang nak membaikkannya? 

Demi ALLAH tak dapat nak membaikkannya melainkan 

Sidnan Nabi «Jbj <ti£ iui JLi. 

Tak kiralah berapa banyak kamu solat, haji, puasa. . . tapi 
jika kamu tiada takzim kepada Sidnan Nabi «Jbj 4Ji iui JLi 
maka solat kamu kembali kepada kamu, puasa kamu kembali 
kepada kamu, bacaan Quran kamu kembali kepada kamu 

Js j^Jlj ^LkJI ^l t?$Jj> ^y> <U J~J J-sA» »— J j 

"Boleh jadi orang yang solat itu tidak mendapat 
apa-apa dari solatnya ntelainkan turun dan naik 
badannya" 

J%^\ <ut3 yc <J J«J pjli (Ijj 

"Bolehjadi orang yang qiyam itu tidak mendapat apa- 
apa dari aiyamnya melainkan berjaga malam" 

^jiJajJlj £^£*b_)I *_M <ull*9 <J J«J j»jL/J (__Jj 

"Boleh jadi orang yang berpuasa itu tidak mendapat 
apa-apa daripuasanya melainkan lapar dan dahaga". 

<c*L jl jiJlj jl jlLJ ^jli j 

"Boleh jadi orang yang membaca Al-Quran itu 
dilaknat kembali oleh Al-Quran ". 

Kenapa? Kerana tiada roh pada amalan. Amalan itu wajib 
ada rohnya. Ibarat badan... badan ini untuk ia hidup maka 
mestilah ada di dalamnya rahsia nyawa. Maka itulah amalan 
apabila ia tidak bercampur dengan mahabbah kepada 
Baginda Sidnan Nabi ph' 3 di£ iui JLi jadilah ia amalan yang 

mardud kepada tuannya. 

Sewajibnya suatu amalan itu ada keelokan dan kesegaran 
dalamannya. Kesegaran itu datang dari mana ? Datang dari 
cinta kepada Sidnan Nabi JLj <tic iui JLi. Dengan segala amal 
ibadat itu makin bertambah-tambahlah cintanya. Tapi jika 
tidak. . . itu terserahlah kepada ALLAH. 

Semoga ALLAH memuliakan kita Tnsya ALLAH- 
dengan jaah (tuah) Sidnan Nabi (slij <Jc iui JLi". 




Disambut anak-anak santri Pesantren Darul Ishlah, Jakarta Selatan. 

Bab Kesepuluh 



Erti Kebaikan 

HjAhmad Salim Omar 

Semuaoranginginkebaikantetapitidakramaiyangfaham 
apakah itu kebaikan yang sebenarnya, termasuklah 
saya. Sebelum ini kefahaman saya mengenai kebaikan 
ialah apa sahaja yang boleh memberi manfaat kepada diri 
dan orang lain. 

Apa sahaja usaha yang memberi faedah kebaikan di dunia 
dianggap satu kebaikan tanpa mengira adakah kebaikan 
itu diterima ALLAH untuk mendapat ganjaran di akhirat. 
Sebagai seorang Muslim kita bukan sahaja ingin kebaikan di 
dunia tetapi kita ingin kebaikan di akhirat hasil kebaikan di 
dunia yang diterima ALLAH. 

Untuk melayakkan kita melakukan kebaikan yang 
diterima ALLAH kita terlebih dahulu mesti menjadi baik di 
sisi ALLAH. Sebelum ini saya terlepas pandang persoalan 
ini. Ini persoalan besar yang tidak diberi perhatian oleh 
kebanyakan manusia. 

Bersyukur saya ditemukan ALLAH dengan seorang 
mursyid yang telah membuka minda saya untuk memahami 
Jalan Tareqat. Menjadi hamba yang baik di sisi ALLAH 
ialah tujuan hidup manusia yang sebenarnya. Selama ini 
saya faham tujuan manusia diciptakan ALLAH ialah untuk 
beribadah kepadaNya. Sepertimana ayat Al-Quran surah 
Az-Zariyat ayat 56 : "Tidak Aku jadikan jin dan manusia 
melainkan untuk beribadah kepadaKu." Untuk ibadah kita 

diterima ALLAH, kita mesti terlebih dahulu kenal dan cinta 
ALLAH. 

Tidak mungkin kita boleh kenal ALLAH dan cinta 
ALLAH kalau hati kita belum murni dan roh kita belum 
bebas daripada pengaruh nafsu. Menjadi manusia baik 
ertinya mensuci dan memurnikan hati kita supaya roh kita 
bebas daripada pengaruh nafsu. Inilah tujuan sebenar kita 
supaya apa sahaja yang kita lakukan dengan tujuan untuk 
mencari redho ALLAH benar-benar murni iaitu dilakukan 
semata-mata kerana ALLAH. 

Kita takkan dapat melakukan kebaikan jika kita tidak 
terlebih dahulu merasakan kebaikan, tenang, lapang, ceria 
dan gembira. You cannot do good unless you jeel good. 
Mengurus hati supaya hati menjadi lebih baik, suci, tenang, 
murni dan positif merupakan satu perjuangan (Jihad Akbar) 
dalam kehidupan harian setiap Muslim. Malangnya kini 
ramai yang tidak mampu melakukannya. 

Manusia zaman ini lebih ramai yang memberi tumpuan 
kepada apa yang ingin dimiliki bukan siapa yang dia hendak 
jadi. Siapa kita bukan ditentukan oleh sebanyak mana wang 
dan harta kita atau sebesar mana rumah kita, atau perniagaan 
kita, atau setinggi mana pangkat kita, atau sehebat mana 
kebolehan kita. Siapa kita di sisi ALLAH Subhanahu wa 
Taala ditentukan oleh kemurnian, kesucian, ketenangan dan 
keikhlasan hati kita. 

Hari ini persoalan ini tidak lagi menarik perhatian orang 
ramai kerana mereka lebih mengutamakan pandangan orang 
daripada pandangan ALLAH. Lantaran itu perjuangan untuk 
mensucikan hati tidak mendapat tempat di hati mereka. 
Sedangkan memiliki hati yang suci, murni, tenang dan ikhlas 
adalah matlamat hidup, kunci kejayaan dunia dan akhirat. 
Inilah bukti manusia hari ini kebanyakannya sudah tergoda 



48 



dengan dunia dan tertipu dengan nafsu dan syaitan. 

Apakah erti memiliki hati yang berkualiti, hati yang 
suci, murni dan hati yang positif ? Hati adalah satu-satunya 
alat untuk mengenal ALLAH Subhanahu wa Taala. Hati 
yang berkualiti adalah hati yang suci, murni yang kenal 
dan mencintai ALLAH Subhanahu wa Taala. Lihat apa kata 
Imam Al-Ghazali -moga ALLAH meredhoinya- tentang hati: 

"Sesungguhnya manusia yang ingin menyediakan dirinya 
bagi makrijah adalah dengan hatinya dan bukannya dengan 
sebarang anggota badannya yang lain. Maka hatilah yang 
mengetahui ALLAH, mendekatiNya dan bekerja keranaNya. 
Hatilah yang menuju kepada ALLAH dan sesungguhnya 
anggota badan itu adalah pengikut, pelayan serta alat yang 
dipergunakan oleh hati. Hatilah yang diterima ALLAH 
apabila ia selamat sejahtera dari selain ALLAH. 

Hati itu terdinding dari ALLAH apabila ia tenggelam 
dengan selain ALLAH. Hatilah yang mencari dan hatilah 
yang berbicara. Hatilah yang berbahagia dengan dekat kepada 
ALLAH. Hatilah yang taat setia kepada ALLAH dan ibadah- 
ibadah yang berkembang pada anggota badan dan setiap sijat 
kekejian itu adalah lahir dari hatinya. 

Dengan gemerlap dan bersinarnya hati maka lahirlah 
kebaikan zahiriah dan dengan gelapnya hati maka lahirlah 
setiap kejahatan. Hatilah yang apabila manusia telah 
mengenaliNya maka dia akan kenal dirinya, maka dia telah 
mengenal akan TuhanNya." 

Bab Kesebelas 



Membuka Zawiyah 

Rahmat Muhamad 

Sidna Syeikh Al-Kamil pernah bercerita kepada kami 
satu kisah masa mudanya dahulu waktu nenda dan juga 
Syeikhnya Sidna Abdur Rahman Al-Hasani As-Syazili 
masih hidup -moga ALLAH meredhoinya dan mencapaikan 
keredhoan buatnya-. Cerita Sidna Syeikh pernah seorang 
teman zaman persekolahan dengan wajah yang berserabut 
datang menemuinya. 

Sesudah bertegur sapa si teman bercerita kepada Sidna 
Syeikh tentang kompilasi masalah keluarga, ekonomi dan 
berbagai-bagai lagi yang membuat hidupnya jadi amat 
tertekan. Sidna rasa simpati lalu mengajak temannya bertemu 
nenda beliau. Malam itu mereka datang dan As-Syeikh Sidna 
Abdur Rahman Al-Hasani menyambut baik tetamunya itu. 

Setelah mengadukan segala masalah yang 
menghimpitnya Sidna Abdur Rahman bertanya kepada si 
tamu: "Anakku, kamu kerja apa?" "Manager bank" jawab si 
tamu. Sidna Abdur Rahman pun bicara kepadanya bahawa 
pekerjaannya di bank itu ertinya dia bergelumang dengan 
riba yang diperangi oleh ALLAH dan RasulNya <Js Sjlii JLi 
piij seterusnya menggambarkan bahawa halnya dengan 
pekerjaan riba ini ibarat dia sedang lemas dalam sebuah 
kolam darah lalu menasihati si tamu untuk berhenti dari 
jawatannya sekarang dan mencari pekerjaan lain. 

Nasihat itu dituruti oleh teman Sidna. Dia pun meletak 

jawatan dan lama sesudah itu dia datang lagi dan kali ini 
dengan wajah gembira. Si teman memberitahu Sidna Syeikh 
bahawa seminggu selepas dia berhenti kerja dari bank 
syarikat petroleum negara menyiarkan iklan tawaran kerja di 
surat khabar kepada calon yang dapat memenuhi prasyarat 
serta kriteria tertentu, setelah meneliti dia mendapati semua 
syarat dan kriteria yang diperlukan itu ada pada dirinya. Dia 
segera menghantar permohonan dan. . . diterima bekerja! 

Si teman datang lagi kali ini untuk menyampaikan 
terima kasih dan syukur bahawa sekarang ALLAH Taala 
telah memuliakannya, segala masalah yang menghimpitnya 
dahulu terlerai dan kini dia sekeluarga dapat hidup dengan 
baik. 

Sidna Syeikh Al-Kamil menasihati kami: ". ..Seluruh 
muka bumi sekarang telah diliputi riba. Bangsa Yahudi amat 
maju dalam bidang ilmu dan teknologi moden. Mereka 
menyusupkan budaya riba dalam kehidupan kaum Muslimin 
dengan cara-cara saintifik yang amat halus. Sekarang 
sudah sampai ke tahap di mana ada kalangan ulama-ulama 
Muslimin sendiri yang berfatwa menghalalkan orang Islam 
makan riba dengan pelbagai jalan yang bersimpang siur. 

Riba itu jika sudah masuk ke dalam diri manusia ia ibarat 
kanser. Kalau nak diumpamakan daerah iman dalam diri 
manusia ia ibarat kumpulan sel yang bercantum. Kanser juga 
asalnya satu sel yang menyelinap masuk ke dalam badan. 
Apabila kanser masuk ke dalam cantuman sel-sel iman 
ini...ia akan memakannya sedikit demi sedikit. Begitulah 
ibaratnya apabila kanser riba masuk ke dalam daerah iman 
dalam diri manusia maka akan hilanglah imannya." 

Syeikh ku Dr. Mahmoud berulang kali mengkuliahkan 
kepada kami dan kepada orang lain tentang bahaya riba 

serta kewajiban menjauhinya. Zawiyah yang dibukanya di 
Shah Alam beliau beli dengan wang peribadinya dan dibayar 
dengan tunai agar tidak terlibat dengan pinjaman bank 
kemudian beliau namakan zawiyah itu dengan nama Sidna 
Syeikhnya. 

Kata Syeikh ku soal riba ini sama sekali bukan main- 
main. Dalam riwayat hadis junjungan mulia Saiyidina wa 
Maulana Muhammad <uT JiEJ <ii£ ilti JLi telah tercatat 

sabda Baginda: 

e s ' » *s ' ' > 

' ^ i \ ' , , i 4 ,> , , 

44 ,J ^>l^>eJI 1«-aJLJI i-i jj£J JlJLll jl bJCo JUj£ j~_ 

' ' T ' 1)1 - .'^- ' "\ \'' * \<'* i" 

j^o <Ui^e_) C~J J— P *-*jH ijy-iJ' _- <,J *' ^** (T™d "°J) 

.4j JjI jUli Ij^JIj c_»— 131 

"Wahai Saad, baikkanlah makananmu nescaya 
engkau mustajab doa. Demi Tuhan yang Muhammad 
berada dalam genggamanNya sesungguhnya seorang 
hamba menyuap makanan haram ke perutnya lalu 
amalannya tidak diterima selama empat puluh hari. 
Mana-mana hamba Allah yang tumbuh dagingnya 
dari asal haram dan riba nescaya api nerakalah yang 
terlebih layak baginya." 

Bagi Syeikh ku zawiyah juga rumah ALLAH sama seperti 
masjid. Sebuah masjid jika dibangun dan diurus dengan 
dana atau derma yang tidak ketahuan entah dari mana 
sumbernya apakah halal, syubhat atau haram, apakah dari 
wang loteri atau sumbangan dari syarikat yang berjual beli 
arak, apakah hak orang teraniaya dan anak yatim atau faedah 

riba. . . Insan yang sudah kapok dihimpit hiruk-pikuk dunia 
datang ke masjid untuk mencari ketenangan tapi masjid 
kalau begini halnya ketenangan apa yang dapat diberikan?! 
Insan malang itu tak ketemu di dalamnya melainkan hiasan 
dunia, lakonan, jahat adab, perebutan kuasa, kafir-mengkafir, 
pulau-memulau dan kata-mengata. Rumah ALLAH tidak 
boleh begini halnya. 

Syeikh ku berpendirian tegas bahawa zawiyahnya tidak 
boleh makan wang zakat dan sedekah kerana keduanya 
merupakan hak asnaf yang sudah ditentukan syarak. Zawiyah 
harus dibangun dan diurus dengan harta yang halal lagi baik 
dari titik peluh Syeikhnya dan para muridinnya. yang setia. 
Jika tidak begitu nescaya zawiyah tak dapat berperanan 
sebagai pemancar hidayah. 

Kerana itu Syeikh ku amat teguh memegang disiplin di 
zawiyahnya. Kepada kami beliau mengasuhkan agar adab 




Zawiyah Pertama Syeikh ku di Batu Pahat, Johor. 

sopan zawiyah dijaga dengan sebaiknya supaya ia benar- 
benar menjadi rumah ALLAH tempat berhimpun orang- 
orang soleh dan ahli zikir. Di sebuah zawiyah sejati insan 
yang masuk ke dalamnya akan merasai keteduhan Islam, 
Iman, Ihsan dan disirami kedamaian rohani. Di sebuah 
zawiyah sejati zikir mengingat ALLAH sentiasa makmur dan 
syiar-syiar ALLAH diagungkan. Di sebuah zawiyah sejati 
ada nur, ilmu, tarbiyyah, akhlak, adab dan kemanisan Iman. 

Itu semua dan banyak lagi adalah didikan Sidna Syeikh 
Al-Kamil yang beliau terima dari Syeikhnya sambung 
menyambung hinggalah kepada nendanya Saiyidina wa 
Maulana Rasulullah ^h' 3 <ti£ iiti JLi lalu beliau asuhkan kepada 
Syeikh ku dan Syeikh ku mengasuhkannya pula kepada kami 
para muridnya dalam Tareqat As-Syaziliyyah -moga ALLAH 
meredhoi mereka dan meninggikan darjat mereka disisiNya, 
amin-. 



1 




Bait Sydna Syeikh Abdun Nasir Al-Hasani (zawiyah Syeikh ku sekarang) 
di Shah Alam, Selangor. 

Bab Keduabelas 



Mencari YangHalal 
Di Akhir Zaman 

Rahmat Muhamad 

Bertempat di kediaman Dato Nazim di pusat bandar 
Kuala Lumpur pada tarikh 2 Rejab 1432H / 4 Jun 
2011 Sidna Syeikh Al-Kamil As-Syarif Abdun Nasir 
Al-Hasani As-Syazili -moga ALLAH meredhoinya dan 
mencapaikan keredhoan buatnya- telah diundang oleh tuan 
rumah untuk bersilaturrahim dengan keluarga dan rakan- 
rakannya dari Persatuan Pengguna Islam Malaysia. Dalam 
kesempatan itu tuan rumah mempersilakan Sidna Syeikh 
Al-Kamil untuk menyampaikan muzakarah dan kata nasihat 
kepada mereka. Di sini sukalah aku nak kongsikan dengan 
sidang pembaca budiman sebahagian dari transkripsi 
muzakarah tersebut. Kata beliau : 

"Segala puji bagi ALLAH yang telah memberi kurnia 
kepada kita nikmat Islam yang mana nikmat ini adalah 
bergantung kepada sahsiah Baginda Nabi JLj dic iui JLi 
dan ini semuanya jelas terlihat oleh kita melalui apa yang 
disyariatkan kepada kita oleh Baginda ph' 3 <Ji iui JLi dari 
segala perkataan, perbuatan dan apa yang disetujui oleh 
Baginda ^L,' 3 «tic iui JLi. 

Antara hadis yang telah disabdakan oleh Baginda iui JLi 
fh' 3 iAl mengenai perkara halal haram adalah: 

. JlA^sJI *_a jjJI JJjj ipLUl ^ jjjj "a 

"Kiamat takkan berlaku sehinggalah dirham 
(duit) halal menjadi kurang". 

...ia sebahagian dari petanda kiamat. Tapi marilah kami 
berikan penjelasannya dari sisi zahir melihatkan kepada 
kemerosotan hal kaum Muslimin sekarang ... dalam soal 
keperluan dunia mereka, makan minumnya datang dari 
barat. 

Para cerdik pandai barat dan kaum cendikiawannya 
telah telah menjalankan kajian amat teliti terhadap agama 
Islam hatta mereka menghafaz teks-teks Islam... contohnya 
mereka mengkaji teks ini : 

J\ ^ ^li \\ J^JI jil J 

.J\ f] *U 4)1 Ja* fl^JI JSl Jj 

"Barangsiapa makan halal dia akan mentaati ALLAH 
tidak kira dia suka atau tidak dan barangsiapa makan 
haram dia akan menderhakai ALLAH tidak kira dia 
suka atau tidak." 

Para cendikiawan barat mengkaji teks ini lalu tahu 
bahawa mereka boleh menguasai orang Islam melalui makan 
dan minum. Jadi sekarang segala makanan dan minuman 
yang ada (di pasaran) jika kita betul-betul menjalankan 
analisa saintirik ke atasnya nescaya kita kan mendapati 
ada bahan haram di dalamnya. Ini semua apa puncanya? 
Puncanya kerana kaum Muslimin mundur. 

Sekarang pemikiran orang Islam tentang Al-Quran 
dan Sunnah tertumpu kepada soal-soal yang remeh- 
temeh... tentang orang laki-laki kena mensintingkan jubah, 

memanjangkan janggut... kayu siwak sejengkal... yang ini 
agama Islamnya sedangkan makan dan minumnya semua 
terlibat haram. Jadi mana Islamnya kita ini ?! Siapakah 
faktornya yang sampai umat Islam jadi mundur begini? 

Memanglah (dalam soal makan minum ini) kita kena 
berhati-hati terhadap apa yang datang dari barat tapi 
dalam masa yang sama wajiblah bagi kita umat Islam untuk 
melakukan gerak kerja... wajib bagi kita memproduksi 
sendiri bahan makanan kita. Menjadi kewajiban kita 
untuk memikirkan dengan saksama bagaimana dapat kita 
memproduksi dan kita sendiri yang memproduksinya. 
Bagaimana melakukan satu kebangkitan produksi dan 
ekonomi supaya kita dapat keluar dari dilema haram. 

Ini dapat berlaku dengan kerjasama kaum Muslimin 
yang bersatu padu. Malaysia bekerjasama dengan Indonesia 
dan negara-negara lain contohnya ... katalah walau usaha 
yang dilakukan itu sedikit tapi ALLAH berfirman : 

4i\ jSL 454 C-1-Lp iLli 2& ^£ 

"Berapa banyak kumpulan yang sedikit dapat 
mengalahkan kumpulan yang banyak dengan izin 
ALLAH." 

Apa yang Sidna Syeikh Al-Kamil katakan mengenai halal 
haram ini tidak hanya ku dengar dari kata-kata beliau bahkan 
ku lihat jelas dalam tindakannya dan ku alami sendiri dalam 
hidupku dengan muridnya Syeikh ku Dr. Mahmoud MrGlani. 
Contohnya tentang makan minum Syeikh ku mendidik 
kami para muridnya dalam Tareqat As-Syaziliyyah untuk 
mengelak dari yang syubhat serta menjauhi yang haram. 
Beliau mengingatkan kami untuk tidak membeli ayam yang 
sudah siap dipotong di kedai, sebaliknya mengajar kami 

secara praktikal bagaimana sembelihan yang betul menurut 
syarak dimana lidah ayam perlu dikeluarkan dari paruhnya 
kemudian barulah disembelih. Ini kerana jika ayam menelan 
lidahnya waktu sembelihan dijalankan akan menyebabkan 
sama ada urat marih atau urat halkumnya yang wajib putus 
tersembunyi (dan kita tidak perasan) maka sembelihan jadi 
tidak sah dan ayam menjadi bangkai. 

Ini belum termasuk tidak pastinya kita apakah daging 
ayam di kedai dan pasar itu disembelih oleh orang Islam, 
atau apakah ia mati sebenarnya kerana renjatan eletrik 
seperti proses penyembelihan di kilang-kilang besar atau 
matinya itu kerana sebelum ia benar-benar mati disembelih 
sudah dicampak ke kawah rebusan dan berbagai lagi tanda 
tanya dalam bab ini. Untuk mengelak ketidak pastian seperti 
itulah kami para murid akan pergi ke tempat penyembelihan 
dan menyembelih sendiri ayam yang kami mahu. 

Syeikh ku juga sama sekali tak senang hati jika ada 
muridnya yang menganggur atau makan sedekah sedangkan 
dia mampu bekerja. Syeikh ku akan mendesak muridnya 
itu mencari pekerjaan yang halal atau beliau sendiri 
mengusahakan agar si murid beroleh pekerjaan sama ada 
menjadi petani atau pemandu teksi atau apa saja yang halal 
dan Syeikh ku akan mengikuti perkembangan si murid bagi 
memastikan dia komitmen dengan kerjanya. 

Syeikh ku mengajar kami para muridnya untukberhemah 
tinggi dan memantangkan bagi kami dari mengambil 
kesempatan atau makar menipu daya baik sesama kami 
mahu pun dengan orang lain. Beliau sendirilah yang 
menjadi tauladan kami; sudah entah berapa kali muridnya 
atau orang yang sayang kepadanya mahu membelikan tiket 
penerbangannya yang tiap tahun berulang kali dari tanah 
airnya ke negara kita tapi ditolak dengan hormat dan tegas 

oleh beliau. Aku yang menjadi khadamnya ini entah berapa 
kali pula dimarahi beliau sebab menerima pemberian orang 
(dengan sukarela atau terpaksa) kerana sebagai orang yang 
paling dekat secara fizikal sepatutnya akulah yang paling 
perlu mencontohi beliau. 

Untuk diri serta keluarganya Syeikh ku tak pernah mahu 
menerima zakat atau sedekah (kerana beliau berketurunan 
Ahlul Bait) dan untuk zawiyahnya begitu juga. Syeikh ku 
hanya sudi menerima hadiah dari orang yang mengasihinya 
dan beliau suka pula memberi hadiah kepada orang lain. 
Sudah berbelas-belas judul buku dan kitab dicetak dengan 
belanja peribadinya lalu dihadiahkan kepada murid- 
muridnya, kepada mereka yang datang bertamu kepadanya, 
kepada jemaah masjid dan surau yang menjemputnya 
menyampaikan kuliah, juga kepada warga pusat-pusat 
pengajian tradisional yang diziarahi beliau di Kedah, 
Kelantan dan merata tempat lagi. 

Jika menyampaikan kuliah di masjid, surau dan madrasah 
pondok Syeikh ku takkan mahu menerima bayaran atau 
saguhati, jika pihak masjid mendesak beliau untuk menerima 
beliau akan marah dan mengancam takkan menerima lagi 
undangan mereka di masa mendatang. Bagi Syeikh ku masjid 
dan surau adalah rumah ALLAH dan beliau gembira untuk 
mengkhidmatinya. Teringat aku waktu beliau mengunjungi 
Sabah lalu dijemput menyampaikan kuliah di beberapa 
masjid dan surau sekitar Keningau dan Kota Kinabalu. Ahli 
jawatankuasa masjid dan surau yang menjemput Syeikh 
ku masing-masing terharu dan mengucap tasbih dengan 
keengganan beliau itu hingga ada yang berkata : "Tak pernah 
saya lihat ada ustaz atau syeikh datang menyampaikan kuliah 
tapi tak mahu terima bayaran." 

Pada tindakan dan muamalat Syeikh ku aku melihat 

peribadi Sidna Syeikh Al-Kamil As-Syarif Abdun Nasir 
Al-Hasani As-Syazili -moga ALLAH meredhoinya- yang 
menegaskan bahawa prasyarat pertama untuk menempuh 
perjalanan istiqamah dalam tujuanmu kepada ALLAH 
Subhanahu wa Taala adalah makan halal. 

ALLAH Subhanahu wa Taala berfirman dalam Al- 
QuranNya yang agung: 

l^Jl^ I jLj>\j olfkJl & I Js ji^l \£\ li 

"Wahai para Rasul, hendaklah kamu makan dari 
yang baik-baik dan hendaklah kamu mengerjakan 
amal soleh" Al-Mukminun: 51 

Lagi firman ALLAH Taala: 

,* S„', „ ^ , * „ 

^uS jj U cjUj? \ jiS I j!a\ (jjJill U^l L 

"Wahai orang-orang yang beriman hendaklah kamu 
makan yang baik-baik dari kurniaan rezeki Kami 
kepadamu" Saiyidina Thoha: 81 

Dalam satu kisah yang dituturkan oleh Saiyidina wa 
Maulana Rasulullah ph' 3 <J£ iui JLi tersebut perihal seorang 
lelaki yang jauh permusafiran hingga kusut-masai dan 
berdebu keadaannya, dia menadah tangan ke langit seraya 
menyeru: "Ya Robbi! Ya Robbi!", sedangkan makanannya 
dari yang haram, minumannya dari yang haram, perutnya 
diisi dengan yang haram... lalu bagaimana akan mustajab 
doanya?! 

Sidna Syeikh Al-Kamil selanjutnya mengujar : "Hati 
itu sifatnya akan terang bercahaya jika makan yang halal 
walaupun dengan amalan zikir yang sedikit. Adapun jika 
makan haram hati takkan bercahaya walaupun banyak zikir 

mengingat ALLAH". 

Memanglah di zaman sekarang antara cabaran paling 
besar ialah mencari yang benar-benar halal untuk dimakan 
akibat dari berluas-luasanya penipuan dalam pelbagai aspek, 
makin sedikit atau hilang rasa takut kepada ALLAH serta 
hilang norma dan adab. Betapa seriusnya isu ini hingga 
disindir orang: Zaman sekarang jika mencari yang benar 
halalnya di hotel, restoren atau pasar akan menyebabkan 
kamu mati kelaparan!. 



Bersiaran secara langsung di radio IKIM.fm 



Bab Ketigabelas 



Nenek MoyangKita 
OrangMelayu 

Rahmat Muhamad 

Pada tahun 1898M kerajaan Russia telah menghantar 
seorang pegawai tenteranya yang beragama Islam 
Kapten Abdul Aziz Daulatsyin menunaikan fardhu 
haji. Ketika sampai di kota Makkah Al-Musyarrafah pada 
bulan April tahun itu Abdul Aziz menulis dalam catatan 
hariannya : 

"Orang Melayu atau "Jawah" seperti nama yang dipanggil 
kepada mereka di sini merupakan satu pertiga atau satu 
perempat penduduk tetap di Makkah. Tiga hingga empat ribu 
orang dari mereka adalah pelajar. Ciri istimewa mereka ialah 
cenderung untuk bermuajakat, amat suka perdamaian dan 
bersungguh-sungguh. Pekerjaan mereka berniaga... 

"Mereka semua bermazhab Syafie. Mereka telah datangke 
Makkah sejak dua puluh tahun yang lampau namun bilangan 
mereka setiap tahun bertambah ramai. Pada tahun inijemaah 
haji mereka hampirlima belas ribu orang. . . Mereka merupakan 
satu bangsa yang amat beradab, tenang dan cintakan ilmu 
pengetahuan...". Demikian lapornya. 

Sebenarnya komuniti Melayu sudah bermukim di 
Makkah lebih awal dari tarikh yang disebut dalam laporan 
tadi. Ini dapat dikesan melalui tulisan Raja Ali Haji 

pengarang kitab Tuhfat An-Nafis dari Pulau Penyengat, Riau 
yang bersama ayahndanya Raja Ahmad Engku Haji Tua dan 
rombongan mereka telah menunaikan rukun Islam yang 
kelima pada tahun 1234H/1827M. Mereka berziarah kepada 
Saiyidina Wa Maulana Rasulullah ph' 3 <u£ iui Jh dan tinggal 
di kota Madinah Al-Munawwarah selama kira-kira sebelas 
hari, setelah Raja Ahmad membeli sebidang kebun yang 
diwakafkannya kepada anak cucu Syeikh Samman mereka 
kembali ke kota Makkah dan beliau membeli dua buah 
rumah di situ lalu diwakafkannya sebelum bermula manasik 
haji. Apabila sudah selesai pekerjaan hajinya beliau membeli 
pula sebidang tanah di Mina dan di situ dibuatkan rumah 
wakaf lagi. 

Apa yang dicatat oleh Abdul Aziz Daulatsyin tentang 
budi pekerti orang Melayu dari observasinya di Tanah Suci 
memang satu maklumat yang akurat pada zaman dahulu. 
Ulama dunia Melayu yang kesohor di Makkah pada kurun 
ke 19 Syeikh Wan Ahmad Bin Wan Muhammad Zain Al- 
Fathani menulis dalam Bahasa Arab di catatan tepi kitabnya 
Tashil Nailil Amani : 

"OrangMelayu itu satu kaum yang ikhlas hati, bertabiat lemah 
lembut dan berperibadi sopan. Sebahagian dari ciri khusus 
mereka ialah tidak kedapatan di negeri-negeri mereka dan 
di tempat lain seorang Melayu pengemis walau betapa fakir 
sekali pun. Mereka punya kecermatan yang baik dalam segala 
perkara dan menguasai perbaikan pertukangan. Merekapunya 
potensi untuk mencipta pemodenan teknologi, menuntut 
pendidikan dan ilmu pengetahuan serta kecerdasan jaham 
padanya. Di zaman dahulu bangsa Melayu punya kerajaan- 
kerajaan besar yang berdaulat kemudian negeri-negeri kujjar 
datang menjajah mereka. Moga ALLAH memelihara negeri- 
negeri Muslimin dari kaum kujjar". 



63 



Itulah nenek moyang kita orang Melayu di zaman dahulu. 

Syeikh ku pernah menceritakan kenangan beliau zaman 
kanak-kanaknya di kota Madinah Al-Munawwarah. Waktu 
itu si Mahmoud kecil berkerja sebagai jurujual. Datang 
seorangjemaahhajiMelayukekedainyamahumembeliseutas 
jam tangan. Pak haji Melayu bertanya : "Berapa harganya?" 
Jawab Mahmoud kecil seratus riyal. Pak haji membayar 
wang seratus riyal kemudian bertanya lagi : "Halal?", maka 
kata si kecil : "Haram!". Air muka pak haji Melayu berubah 
pucat, dia bergegas pergi sambil meninggalkan wang seratus 
riyal serta jam tangan yang sudah dibelinya tadi lalu si kecil 
mengejarnya sambil berteriak-teriak : "Ya hajji! Halal! Halal! 
Maafkan saya! Saya cuma bergurau saja!" Aku tertawa 
mendengar cerita Syeikh ku yang lucu tapi dalam maknanya 
itu. Syeikh ku sendiri tertawa dan kemudian bertanya padaku 
: "Setelah berlalu empat puluh tahun masih begitukah orang 
Melayu ?!". . . Soalan ini buat aku terkedu, aku hanya mampu 
menelan air liurku yang terasa pahit. 




Di zaman dahulu kala nenek moyang kita orang Melayu 
ramai yang buta huruf tapi majoriti mereka celik 
mengaji Al-Quran, teguh adab sopan dan takzim pada syiar- 
syiar agama ALLAH. Nenek moyang kita orang Melayu jadi 
Muslimin kerana mereka merasai kelazatan Islam. Di zaman 
dahulu perjalanan pergi-balik ke Makkah dan Madinah 
untuk menunaikan haji dari Tanah Jawi (Semenanjung 
Tanah Melayu, Pattani, Champa, Kepulauan Jawa, Sumatera, 
Borneo, Sulawesi dan Sulu) akan mengambil masa berbulan- 

bulan pelayaran laut. Dalam satu lawatan Syeikh ku ke 
Indonesia beberapa orang tua di sana menceritakan pada 
beliau kisah perjalanan mereka ke Makkah dengan kapal ... 
"Demi ALLAH ya Tuan Syeikh, enam bulan di laut!", ujar 
orang-orang tua itu. 

Dahulu nenek moyang kita jika sudah berputus kata 
mahu menunaikan haji akan mengucap selamat tinggal 
kepada kaum keluarga bagai orang mahu mengadap mati. 
Perginya ayah ke Tanah Suci diiring ratap tangis anak bini, 
bahkan ada kalangan mereka yang memberi pilihan kepada 
isteri yang ditinggal untuk diceraikan talak satu kerana tidak 
pastinya dia apakah akan kembali ke kampung halaman 
dengan selamat atau meninggal di tengah permusaiiran. Si 
suami yang sudah bulat hati mahu menuju ALLAH ini tak 
mahu menyeksa isterinya lalu memberi pilihan itu, "Kalau 
kanda tak kembali dinda menikahlah dengan lelaki lain...". 
Maklum sajalah orang Melayu nenek moyang kita teguh 
memegang ajaran mazhab Syafie yang menghukumkan jika 
suami hilang tak ketahuan khabarnya maka si isteri wajib 
menunggu selama empat tahun sebelum membuat keputusan 
untuk berkahwin lain, namun si isteri dengan linangan air 
mata bersumpah demi ALLAH bahawa dirinya hanya untuk 
si suami hingga akhir hayatnya dan jika suaminya meninggal 
di perjalanan nanti mereka akan kembali bertemu di syurga. 

Kata Syeikh ku di zaman dahulu perjalanan ke Tanah 
Suci (baik dari Tanah Melayu atau belahan dunia Islam yang 
lain) jauh, sulit dan makan masa yang lama lalu natijahnya 
ada takzim yang menyala-nyala dalam jiwa. Dahulu 
orang Melayu kalau ada ulama dari Tanah Suci singgah ke 
kampungnya maka berduyun-duyunlah orang sekampung 
dan kampung-kampung berdekatan mengadapnya semata- 
mata kerana nak melihat seorang penduduk kota Makkah 

atau Madinah yang datang dari halaman Baginda Nabi Jja 
Bahkan kalangan nenek moyang kita yang ahli 
mahabbah menganggap kedatangan orang alim dari Tanah 
Suci itu (khususnya jika dia orang Madinah) seolah-olah 
bagai Saiyidina Rasulullah Jbj <d£ iui JLi yang datang ke 
kampungnya. 

Sekarang segalanya sudah berubah... orang Malaysia 
pergi umrah naik kapal terbang lapan jam sudah sampai 
macam telan pil tidur. Pakej umrah tiga hari di Madinah 
tujuh hari di Makkah; ketika azan berkumandang berdesak- 
desak dia dengan jemaah dari berbagai bangsa pergi ke 
Masjid Nabawi dan Masjidil Haram. Sebaik saja imam 
memberi salam bersesak-sesak pula dia keluar untuk 
mengadap makan-minum di hotel. Masanya beriktikaf 
dengan membeli belah di pasar dan shopping complex lebih 
banyak dari iktikaf di Masjid Nabawi dan Masjidil Haram. 
Apabila azan berkumandang dia berdesak-desak lagi dan... 
tahu-tahu pakej umrah pun selesai dan lapan jam dengan 
kapal terbang sudah sampai ke tanah air. 

Begitulah takzim sudah hilang dari hati. Sekarang 
kalau pun yang datang itu sebesar-besar ulama Madinah 
Al-Munawwarah keturunan Ahlul Bait orang kita hanya 
mencebik (kalau tak di mulut di hati) : "Siapa orang 
Madinah?!". . . dan jadilah kita manusia-manusia rugi. 



Zawiyah As-Syaziliyyah (Bait Sydna Syeikh Abdun Nasir 
Al-Hasani) mengadakan majlis zikir tiap malam Jumaat 
dengan pengisian khatam Al-Quran dan khatam kitab 

Dalailul Khayrat pada tiap subuh Ahad. Sudah terdisiplin 
pada kami muridin (murid-murid lelaki) dalam majlis-majlis 
zikir memakai serban dan baju melayu putih dengan sampin. 
Muridat (murid-murid wanita) pula memakai telekung 
putih. 

Qasidah-qasidah seperti Burdah, Al-Mudhariyyah dan 
Al-Muhammadiyyah karya Al-Imam Al-Busairi As-Syazili 
yang termasyhur itu selain dibaca dengan Bahasa Arab juga 
kami baca dalam terjemahan Melayunya dengan lagu yang 
sama. 

Syeikh ku lah yang mendorong agar semua qasidah tadi 
dan puluhan lagi qasidah Arab karya awliya solihin serta 
kitab maulid diterjemah, dicetak dan turut dibaca dalam 
Bahasa Melayu. Kata beliau : "Bangsa-bangsa Islam di dunia 
seperti Turki, Parsi, Kurdi, Bukhari, Balkan, Barbar, Hindi 
dan lain-lain semuanya bermadah memuji-muji Baginda 
Nabi dengan bahasa kebangsaan sendiri dan 

meluahkan rasa mahabbah mereka ke hadrat Junjungan 
Mulia dalam bahasa ibunda masing-masing. 

Orang Melayu mengapa tidakbegitu ?!". 

Tentang baju melayu dan sampin pula aku kurang pasti 
sekarang siapakah yang mula memakainya di majlis-majlis 
kami, tapi Syeikh ku memang senang hati melihatnya. 
Aku tidak tahu jika itu semua merupakan refleksi dari 
kenangan terhadap kesopanan bangsa Melayu seperti yang 
beliau saksikan zaman-zaman dahulu di tanah kelahirannya 
Madinah Al-Munawwarah dan Makkah Al-Musyarrafah. 

Sejak dari kecil orang Melayu memang tidak asing 
dalam kehidupan Syeikh ku sementelahan pula sebahagian 
dari guru-guru beliau di Tanah Haram memang ada yang 
berketurunan Melayu seperti Syeikh Muhammad Yasin Bin 
Isa Al-Fadani dari Padang, Sumatera dan Syeikh Zakaria 

Bila dari Bilah, Sumatera. Kedua-dua mereka adalah murid- 
murid pula kepada nenda Syeikh ku seorang mufti dalam 
mazhab Hanafi di kota Makkah Al-Allamah As-Syeikh 
Tsmatullah Al-Husayni Al-Bukhari yang wafat di Taif 
tanggal 17 Rejab tahun 1366H -moga ALLAH meredhoi 
mereka sekalian, amin-. 

Bab Keempatbelas 



Dia 

Memperbaharui 
Hidupku 



Tabib Nur 



ku bermula dengan memohon zikir Tareqat As- 



Syaziliyyah kepada wakil utama Sidna Syeikh Al- 



A. ^.Kamil iaitu Syeikh ku Al-Hajj Dr. Mahmoud MrGlani 
Al-Husayni Al-Madani. Beliau telah berkidmat kurang lebih 
tiga puluh tahun lamanya kepada Sidna Syeikh Al-Kamil 
As-Syarif Abdun Nasir Abu Bakar As-Siddiq Al-Hasani 
-moga ALLAH merahmati dan meredhoi mereka berdua-. 
Permohonan itu aku majukan setelah melakukan tiga malam 
berturut-turut solat istikharah. Talqin tareqat ini ku terima 
dari beliau tanda masuk menjadi seorang murid. Sekarang 
Alhamdulillah sudah lima tahun, sukalah aku nak berkongsi 
dengan para pembaca sebahagian dari pengalamanku 
bersama amalan wirid dalam tareqat ini. 

Al- Wirdul Maklum 

Wirid asas dalam tareqat ini ialah Al-Wirdul Maklum. 
Ia menjadi disiplinku untuk dibaca sebagai zikirku dua kali 
sehari. Aku bina dan mulakan hidup baru, aku rombak 

susunan jadual harian. Kemudian kedua-dua isteriku 
bersama anak-anakku pun turut serta. Alhamdulillah. 

Keindahan Adab Dalam Tertib zikir Al- Wirdul Maklum 

Pertamanya 100 kali zikir istighfar, keduanya zikir 
agung berselawat 100 kali, ketiganya zikir tahlil 99 kali dan 
penutupnya zikir isim "Ya Latif " 129 kali. 

Zikir Istighfar 

Syeikh terus membimbingku... Aku difahamkan bahawa 
zikir istighfar ini dipermulaan kerana ia zikir pembersihan 
hati. Pembersihan ini membawa maksud mengosongkan 
hati dan diri dari dosa terlebih dahulu. Dibaca 100 kali. 
Sidna Syeikh Al-Kamil ada berkata :"Permulaan jalan 
menuju Robbi juga membersihkan sumber pendapatan dan 
makanan". 

Masya ALLAH... sedarlah aku bahawa Syeikh ku sendiri 
sudah lapan sembilan tahun berulang alik datang ke Malaysia 
tak sentuh daging ayam sembarangan. Aku bertanya kenapa 
? Kerana sembelihan ayam katanya mesti teliti. Ayam jika 
tidak dikeluarkan lidahnya sewaktu penyebelihan nanti tidak 
betul sembelihannya. Sembelih ayam terutama ayam jantan, 
ayam jantan suka telan lidahnya ke dalam, jika kita tidak 
berhati-hati nanti sembelihan itu tidak sempurna; tidak 
putus urat marihnya, matinya ayam itu menjadi bangkai. 
Begitulah halal haram yang wajib dipelihara lebih-lebih lagi 
apabila memulakan perjalanan menempuh Jalan Robbi. 

Sejak lima tahun ini kami sekeluarga jika teringin daging 
ayam gulai atau ayam goreng, kami tidak beli di luar atau 
makan di gerai dan restoran. Kami sudah selesa untuk 
proses sendiri bermula dari sembelihannya dan kemudian 
cara memproses yang lebih meyakinkan suci dan halalnya. 

Syukur Alhamdulillah, terima kasih kepada Sidna Syeikh 
Al-Kamil dan Syeikh ku. Moga dengan gandingan prasyarat 
halal haram dan zikir istighfar tadi ALLAH permudahkan 
memulakan perjalanan menujuNya dan segala-galanya, 
makbul. Allahumma Robbana amin. 

Aku bersyukur kerana dapat memulakan bacaan zikir 
tareqat ini. Di permulaannya memohon ampun kepada 
ALLAH sungguh-sungguh seperti yang terkandung didalam 
Al-Quran Surah An-Nisa ayat 64 : 

4)1 iSjJl>- ^ g CJ&\ I j^Mp il t j »1 jJ j 

. IjI jj 4)1 lj Jj>-jU J j~"jJl ^ g ) ysAi-nlj 

"Dan jikalau mereka ketika menganiaya diri mereka 
sendiri datang kepadamu (wahai Muhammad) lalu 
memohon ampun kepada ALLAH dan Rasulullah 
juga memohon ampun untuk mereka, tentulah 
mereka mendapati ALLAH Maha menerima Taubat 
lagi Maha Mengasihani". 

Pengaduan melalui wasilah dan perantaraan ini 
menjadikan hatiku berasa terlalu terharu kerana Saiyidina 
Rasulullah tetap mengambil berat terhadap umatnya yang 
datang mengadu kepadanya. Sejak itu saya tidak segan- 
segan dan malu lagi untuk mendapatkan bantuan Junjungan 
Saiyidina Rasulullah ^L' s di£ Jui J^. ALLAH tunjukkan 
RasulNya (Jbj <J£ iiti JLi di dalam ayat tadi berlapang dada, 
sangat pengasih dan sangat suka menolong umatnya seperti 
dalam urusan rayuan ini. Melalui Saiyidina Rasulullah untuk 
menambah cepatkan lagi mendapat pengampunan ALLAH. 
ALLAH gambarkan betapa ALLAH tidak pula menolak 
permintaan hamba-hambaNya yang telah menginaya 

diri mereka sendiri jika mereka datang melalui saluran 
KekasihNya. 

Sungguh betapa hebatnya Baginda Saiyidina Rasulullah 
*Lj <u£ iui Jl2> ...terlihat padaku bahawa Baginda pun turut 
berasa sedih dan turut bersama-sama dengan orang-orang 
yang datang memohon dan mengadu kepedihan dosa 
melaluinya kepada ALLAH. 

Makin hari makin bertambah seronok rasa hendak terus 
berzikir beristighfar kerana dapat faham jalan-jalan yang 
tersedia ini. 

Dahulunya jika bertaubat sambil melafazkan istighfar 
sungguh tidak pernah terrikir pun jalan melalui Saiyidina 
Rasulullah <JLj <ti£ iiii JLi. Peruntukkan istimewa seperti 
yang tersebut dalam ayat 64 surah An-Nisa' tadi adalah yang 
sebaik-baiknya kerana Baginda Rasulullah JLj <ti£ iiii JLi 
turut serta. Pasti ALLAH akan terima dengan berkat dan 
tuah Jujungan Saiyidina wa Maulana Rasulullah <ul£ iui JLi 

Mengecapi nikmat zikir istighfar seperti ini memang 
tidak sama dari yang sebelum ini. Mengosongkan hati 
melalui istighfar dan bertaubat adalah proses beradab yang 
pertama menuju jalan kembali kepada ALLAH. Inilah yang 
aku faham bahawa melalui proses istighfar kita seolah-olah 
mengosongkan hati dari dosa. Di dalam proses ini hatiku 
bagai diketuk-ketuk atau dikikis sehingga terasa sakit kerana 
menyesal dan rasa bersalah sekali. 

Dosa-dosa menzalimi diri sendiri dan juga dosa-dosa 
menzalimi orang lain setiap hari ku pohon diampuni. 

Setiap kali ku memohon taubat maka setiap kali 
jugalah ku pohon Saiyidina Rasulullah (Jbj <ti£ iui Ji> sudi 
membantuku agar segera ALLAH memaafkan segala 
kesilapan dan kesalahanku. 

Selepas beristighfar 100 kali, merintih, menyesal 
dan mengadu, bertaubat sungguh-sungguh dari segala 
kesalahan dan kesilapan maka kekosongan hati itu tidak 
boleh dibiar tanpa melakukan pengisian selanjutnya iaitu 
BERSELAWAT. Selepas beristighfar 100 kali maka peranan 
pengisian menyusur sebagai "isi dan hias" pula. Padaku ini 
secara tertibnya adalah kemestian setelah cuci kosongkan 
hati dilakukan. 



Pengisian Selawat 

Keduanya berselawat keatas Junjungan Saiyidina 
Rasulullah «lij dic iui JLi seratus kali. Surah Al-Ahzab ayat 
56 menyebut : 



I ^JoT ^jJlII 1^1 Ij ^jiJl jj^ jj^oi ai5sj*>Uj 4)1 jl 

- " 19 s i 

. IjJ-wi I a*X& I jba 

"Sesungguhnya ALLAH dan para malaikatNya 
berselawat ke atas Nabi, wahai mereka yang 
beriman hendaklah kamu berselawat ke atasnya 
dan ucapkanlah salam akan sebagai salam yang 
sempurna". 

Perintah selawat ini kepada orang-orang yang beriman 
dengan selawat yang sebenar-benar selawat dan salam. Bukan 
sekadar hendak cukupkan bilangan sahaja atau sekejap buat 
dan kadang-kadang tidak. 

Selawat itu dengan faham dan berhemah secara 
istiqamah. Para murid Syaziliyyah berselawat paling tidak 
3500 kali sehari sebagai selawat tambahan selepas habiskan 
selawat yang asas. 

Bagiku apabila mengamalkan selawat ertinya aku 

memproses hati dengan "isi dan hias". Yakni isi dan hias 
selepas zikir istighfar dan bertaubat didahulukan. Proses 
ini sebagai satu amalan khas supaya amalan selawat dan 
roh selawat meluaskan hatiku menjadi lebih besar dan kuat. 
Ertinya zikir selawat itu sampai benar-benar terisi dan terhias 
menjadi rohani. 

Ianya semakin bertambah luas dan kuat. Inilah rahsia kita 
menjadikan selawat dan salam ke atas Jujungan Besar kita itu 
dengan sebanyak-banyaknya sehingga berdiri menjadi roh 
kerohanian kita pula. 

Suka aku nak menceritakan satu pengalaman 
dalam suhbah dengan Syeikh ku, antara kata-katanya 
yang mengujakan semangat zikirku ialah ketika beliau 
mengungkap ahwal para solihin yang menyebut : "Hatiku di 
dalamnya sudah penuh terisi dengan Saiyidina Rasulullah 
«iij dii iui JLi sehingga tidak ada lagi ruang untuk hal-hal 
dunia mencelah curi masuk ke dalam". Hebat tuu....memang 
terjawab tujuan berselawat dan cinta kepada Saiyidina 
Rasulullah Jbj dii iui JLi pun tercapai. 

Zikir selawat mampu mengubah untuk diriku dan kita 
semua menjadi seperti satu kelahiran yang baru. Baru dalam 
erti kata buang yang lama (lupakan yang lama; yang buruk 
dan yang baik) ganti kepada yang lebih baik yang menjadi 
baru melalui pengisian zikir agung; selawat ke atas Saiyidina 
wa Maulana Rasulullah (JLj <J£ iui JLi. 

Bagiku selawat Adalah zikir agung yang special dan Luar 
biasa. Kenapa zikir selawat dipanggil zikir yang agung ? 
Jawapannya kerana ALLAH lah yang sebenarnya berselawat. 
ALLAH ROBBANA berselawat ke atas ciptaanNya sendiri 
iaitu Nabi kita Saiyidina wa Maulana Muhammad dJk iui JLi 
piij. Sebab itulah zikir selawat ini dipanggil zikir agung. 



74 



Kemuliaan Selawat 

Ku himpun di bawah ini kata-kata Syeikh ku mengenai 
selawat : 

Dalam selawat tiada riya'. 

Dalam selawat ada Sanad. 

Dalam selawat ada Mursyid dan Murobbi. 

Dalam selawat ada Cinta. 

Dalam selawat ada Takzim. 

Dalam selawat ada Adab. 

Dalam selawat ada Akhlak. 

Dalam selawat ada zikir Asma ALLAH. 

Dalam selawat ada Ketenangan. 

Dalam selawat ada Doa. 

Dalam selawat ada ' Ubudiyah. 

Dalam selawat ada Kejujuran. 

Dalam selawat ada Munajat. 

Dalam selawat ada Taubat. 

Dalam selawat ada Fadhilat Berganda. 

Dalam selawat ada Taat. 

Dalam selawat ada Sabar. 

Dalam selawat ada Nikmat. 

Dalam selawat ada Syukur. 

Dalam selawat ada Syifa. 

Dalam selawat ada Ilmu. 

Dalam selawat ada Hidayah. 

Dalam selawat ada Taufiq. 

Dalam selawat ada qabul. 

Dalam selawat ada Darjat dan Maqam. 

Dalam selawat ada Syariat dan Islam. 

Dalam selawat ada Tauhid, Iman dan Tareqat. 

Dalam selawat ada Tasawuf, Ehsan dan Makrifat 

(Hakikat). 

Dalam selawat ada Muraqabah. 

Dalam selawat ada Zauq. 

Dalam selawat ada Nafahat. 

Dalam selawat ada Istiqamah. 

Dalam selawat ada Nur. 

Dalam selawat ada Jaah (Tuah). 

Dalam selawat ada Berkat. 

Dalam selawat ada Tawassul. 

Dalam selawat ada Rahmat dan Syafaat. 



Mulakan Cinta Dengan Perbanyakan Selawat 
Dimulai dengan ayat 56 Surah Al-Ahzab : 
"...wahai mereka yang beriman hendaklah kamu 
berselawat ke atasnya dan ucapkanlah salam akan 
sebagai salam yang sempurna". 

Ini adalah ayat perintah berselawat, kemudian diikuti 
dengan ayat 31 Surah Aali Imran mengenai cinta : 

', t * ? > < ' "\ j * * * * 
4)1 j«Jw>e_j jjjjtJli 4)1 jjl>t-j j! Ji 

* - 1» *' *< * , ** *' 
>-j jj^ ^ y**iJ 

"Katakanlah(Wahai Muhammad): Jika benar kamu 
mencintai ALLAH, ikutlah aku nescaya ALLAH 
mencintai kamu serta mengampuni dosa-dosa kamu. 
Dan (ingatlah) bahawa sesungguhnya ALLAH Maha 
Pengampun lagi Maha Mengasihani". 

Dalam ayat ini Robbana meletakkan syarat untuk dapat 
cintaNya mesti melalui Junjungan Baginda ^L' 3 <J£ iui JLi. 
Kemudian disokong dalam keterangan hadis riwayat Imam 
Bukhari : 

aJJ ts-\ Sj^ i-Ji v 

.(^yto—^-l ^Lllj sjJjj AjjJlj 

"Tidaklah sempurna iman seseorang dikalangan 
kamu jika aku tidak dicintainya lebih daripada 
kedua ibu bapanya, anak-anaknya dan manusia 
keseluruhannya". 

Iman diukur mengikut kesempurnaan cinta. Cinta 
kepada Saiyidina Rasulullah piij <ti£ iui JLi melebihi segala- 
galanya. Inilah iman. Orang-orang yang beriman adalah 
seperti yang Robbi sebut dalam Surah Al-Ahzab tadi : 

"...wahai mereka yang beriman hendaklah kamu 

berselawat ke atasnya dan ucapkanlah salam akan 

sebagai salam yang sempurna". 

Dalam ayat ini ALLAH tidak menyeru kepada mereka yang 
Muslimin tetapi kepada orang-orang yang beriman. Ertinya 
orang-orang yang beriman sahajalah yang mampu atau 
bersedia untuk berselawat. Orang-orang beriman sahajalah 
yang cintanya kepada Saiyidina Rasulullah JLJj «tic iui JLi 
mengatasi segala-galanya. Jadi cintakan ALLAH ROBBANA 
mesti melalui Junjungan Mulia Saiyidina wa Maulana 
Rasulullah Jbj <tic iui JLe. 

Kemudian mendahulukan cinta Saiyidina Rasulullah 
piij JLs iui ^Li lebih daripada segala-galanya adalah tanda 
kesempurnaan iman. Dan orang-orang yang berimanlah 
yang mendapat perintah dari ALLAH ROBBANA supaya 
berselawat kepada Saiyidina Rasulullah ^LJj <tie Jui JLi dengan 
ucapan salam yang sesempurna salam. 

Selepas pengisian hati dengan selawat... selawat... dan 
selawat yang berterusan dengan penghayatannya yang 
serius seperti yang ku faham dari Syeikh ku ia ibarat proses 

meluaskan ufuk hati supaya hati jadi sedia dan kuat. Apabila 
hati banyak berselawat hati itu menjadi luas dan besar, 
barulah adab dan tertib persediaan hati ini mendapat izin 
menerima segala ucapan lafaz-lafaz zikir "ALLAH" Jalla 
Jalaluhu yang akan masuk ke dalam hati dengan tenang. 
ALLAH Taala berfirman : 

"Sanya dengan zikir mengingat ALLAH 
hati menjadi tenang" 

Saiyidina wa Maulana Rasulullah <*h' s <ii£ iui J^> meriwayatkan 
firman ALLAH Subhanahu wa Taala dalam hadis qudsi : 

"BumiKu dan langitKu tak dapat menampung 
Aku, akan tetapi hati abdiKu yang mukmin dapat 
menampungKu". 

Hati apabila bersih, bersinar, luas dan kuat kemudian 
diisi pula dengan zikir La ilaha illallah yang menafikan segala 
penghambaan selain kepadaNya dan begitulah seterusnya 
dengan zikir isim "Ya Lathif" 129 kali. Zikir dan terus 
berzikir mengingat ALLAH dengan zikir yang sebanyak- 
banyaknya serta mendapat tarbiyyah dan bimbingan dari 
syeikh yang mursyid. 

Perbandingan berzikir dan tidak berzikir seperti 
perbandingan orang hidup dengan yang mati. Saiyidina 
Rasulullah bersabd di dalam hadis soheh 

riwayat Imam Bukhari : 

4)1 ^S" jb ^ (^JJ! j 4)1 ^"Jb ^JJI 

.C-l«— llj (^»-" J-**^" 

"Perbandingan orang yang berzikir ingat kepada 
ALLAH dan yang tidak berzikir mengingat ALLAH 
seperti yang hidup dengan yang ntati" 

Subhanallah, lihatlah hati menjadi hidup dengan 
memperbanyakkan zikir...zikir...dan zikir. Ertinya orang- 
orang yang tidak berzikir atau malas berzikir hatinya mati... 
mati...dan mati. Ramai yang menyangka orang-orang yang 
semata-mata berilmu adalah orang-orang yang baik-baik 
belaka, tetapi itu semuanya meleset sama sekali..!! Kenapa? 
Jawapannya kerana orang itu malas atau tidak berzikir 
sekadar kuasai ilmu sahaja (di akal), itu tidak mencukupi. 
Hatinya tetap jadi mati, bahayanya hati yang mati itu akan 
turut mematikan seluruh anggotanya yang lain pula sehingga 
tercemar nama baiknya kerana masih berani melanggar 
tegahan dan perintah ALLAH, apatah lagi jika dia berada 
dalam golongan orang-orang yang jahil. 

Hati yang tidak berzikir ingatkan ALLAH menjadi keras 
dan sukar dinasihati, lazimnya mewarisi sifat dan tabiat yang 
engkar. Na^ud^ubillah...!!! Manakala orang-orang yang 
banyak zikir... zikir... dan terus berzikir itulah yang hatinya 
hidup dan tenang. 

Hatinya bercahaya-cahaya sehingga wajahnya nampak 
seri dari nur zikir. Zikir-zikirnya yang diisi makin penuh dan 
padat di dalam ruang hatinya itu mengalir secara maknawi 
menyelubingi luar dan dalam hatinya serta menyediakan 
dirinya untuk melakukan apa saja amal baik kerana lonjakan 
hatinya yang sudah hidup dan bertenaga. Hatinya makin 
bertambah rindu untuk duduk sambung berzikir. Orang 



79 



yang hidup hatinya dengan zikir sentiasa sedia bertindak 
untuk membangun. Sekaligus dia dikurniakan kekuatan 
taufik pula oleh Robbana. Kemahuan dan keinginan selama 
ini kepada segala selera maksiat dan segala yang keji dan 
mungkar mendadak turun. Subhanallah. 

Sidna Syeikh Al-Kamil -moga ALLAH Meredhoinya- 
sentiasa membimbing secara langsung mahu pun melalui 
wakilnya Syeikh kami. Baginya tidak menjadi masalah 
soal masa dan jarak... Semua yang berbentuk tarbiyyah, 
nasihat, rujukkan, pengajian ilmu, perkembangan malah 
apa-apa yang berkaitan dengan rohani pun boleh selesai. 
Subhanallah...Alhamdulillah. Segala yang saya tulis di ruang 
ini semuanya adalah apa yang ku faham dari bimbingan 
beliau, cuma ku persembahkan mengikut gayabahasa, tulisan 
dan olahan sendiri. Maaf andainya ada ayat dan perkataan 
yang tidak menyenangkan, maafkan aku kerana aku masih 
belajar...sudilah menegur diriku. Kita boleh berkongsi serta 
bertukar-tukar pengalaman dan kepakaran. Sidna Syeikh Al- 
Kamil tidak menghampakan. . . beliau sentiasa membimbing 
walaupun jaraknya jauh, dihantarnya murid beliau untuk 
membimbing kami. . . sungguh hikmah dan bijaksana. 

ALLAH Subhanahu wa Taala jualah yang Maha 
Mengetahui hati hamba-hambaNya. Jika ada dariku tersalah, 
tertambah atau terkurang, ku pohon ampun dan maaf dari 
hujung rambut hingga ke hujung kaki. Allahumma Engkau 
redhoilah Sidna Syeikh Al-Kamil ku dan wakilnya Syeikh ku. 
Allahumma angkatlah darjat hadrat mereka berdua tinggi 
dan mulia disisiMu. ALLAHUMMA ROBBANA AMIN... 

Bab Kelimabelas 



Jangan Kau 
Beritanu Padaku... 

Rahmat Muhamad 

CC "X" ^^"au kasi tahu sama syeikh kau tu jangan dia nak 
menipu lagi. Menyamar orang Madinah konon! 

A^L.Kami tahu sebenarnya dia tu orang Turki!" 

Perbualan telefon itu dimulai tanpa salam dari pemanggil 
dan dengan nada provokasi pula . . . ia benar-benar menyentak 
aku. Si pemanggil adalah ahli satu kumpulan yang ketuanya 
mendakwa diri sebagai salah seorang dari tiga /igure penting 
yang menjadi faktor kemunculan Imam Mahdi dan tanpa dia 
Imam Mahdi tidak akan zahir untuk menyelamatkan bumi. 

Baru semalam aku menemani Syeikh ku bertemu dengan 
si pemanggil dan seorang pemimpin kanan kumpulannya, 
mereka datang membawa naskah fotokopi buku Hakekat 
Insan mahu mensyarahkan kepada Syeikh ku hal-hal mistik 
mereka. 

Syeikh ku minta untuk bersua muka dengan ketua 
mereka yang misterius namun mereka beri alasan sang 
pemimpin tertinggi sibuk serta banyak mengasing diri 
untukbertapa. Apabila didesak oleh Syeikh mereka tak dapat 
mengelak lalu memberi janji akan mengaturkannya. Syeikh 
ku minta jika boleh secepat mungkin kerana beliau berhajat 
untuk memberi "sumbangan" kepada mereka. Mereka 

berdua gembira dan semalam baik-baik saja minum teh tarik 
dengan goreng pisang bersama kami, hari ini tiba-tiba nak 
ajak gaduh pula. Apa hal ni?! 

Cakapnya tadi segera ku terjemahkan kepada Syeikh 
yang duduk di sebelahku. Syeikh ku mengujar: "Beritahu 
padanya sila datang bertemu untuk melihat pasport Arab 
Saudi saya, tertulis di situ nama saya, tempat kelahiran 
saya di Madinah Al-Munawwarah dan alamat saya di sana." 
Aku dah mula panas hati dan jawapan Syeikh ku segera ku 
terjemahkan kepada pemanggil. Dengan congkaknya dia 
berkata: "Ah, sudahlah! Kau bagi tau syeikh kau tu jangan 
banyak cakap lagi. Kami akan cari dia, pukul dia, ikat dia 
dalam guni, sumbat dia dalam bonet kereta dan buang dia 
kelaut!!!." 

Dengan darah yang menggelegak ku terjemahkan ugutan 
bunuh itu kepada Syeikh ku, beliau minta aku bertenang 
lalu menyuruh aku membalas: "Tak perlu kamu semua 
susah-susah datang cari saya, sila beritahu di alamat mana 
kamu mahu bertemu, saya sedia datang sekarang juga!" Tak 
membuang masa aku menyemburkan terjemahan Melayu 
kata-kata Syeikh ku tadi ke telefon bimbit. Si pemanggil tak 
berkutik lantas menghentikan panggilannya serta merta, 
mukaku merah padam dan badanku menggigil kerana 
terlalu marah tapi Syeikh ku tenang saja menghirup teh o 
kosong panasnya. 

Apabila aku sudah waras dari marah Syeikh ku 
mengujar: "Anakku Rahmat! Selepas ini sekiranya kau tahu 
di luar pintu zawiyah ada orang datang mahu membunuhku 
dan aku sedang berada di kamarku, jangan kau ketuk pintu 
memberitahu padaku... biarkan dia melakukan apa yang 
sudah ALLAH maktubkan untuk dia melakukannya dan 
biarkan berlaku ke atas diriku apa yang sudah ALLAH 

maktubkan untuk berlaku." 



Doktor wanita yang sudah mencecah umur 40 itu berasal 
dari keluarga ternama. Dia mengikut satu jemaah (lain 
dari kumpulan di atas) di pinggir ibu kota. Ayahnya seorang 
tokoh, pesara kerajaan yang patriotik dan telah berjasa 
kepada negara. Para petinggi jemaah mengarahkan si doktor 
untuk berhenti kerja demi mengabdi diri sepenuh masa 
menjadi khadam kepada isteri pemimpin mereka. Sebagai 
ganjaran dari perjuangan tanpa gajinya itu dia dijanjikan 
jaminan taqwa dan syurga. Si doktor samina wa athdna dan 
tahu-tahu telah menghantar surat letak jawatannya kepada 
Kementerian Kesihatan. 

Ayahnya kecewa bukan kepalang. Anak perempuan 
yang dibesarkan dan dihantar sekolah tinggi-tinggi itu 
ternyata lebih mendengar kata jemaahnya dari kata ayah 
kandung sendiri. Dengan perasaan yang sebal si ayah pergi 
menunaikan umrah dan di Madinah aku pun tak tahu 
orang tua itu entah bagaimana bertemu dengan Syeikh ku 
lalu mengadukan hal anaknya. Syeikh ku tak sanggup nak 
menghampakan harapan pak tua maka berjanji sekiranya 
bertemu dengan si doktor beliau akan cuba menasihatinya. 

Apabila Syeikh ku berada di Malaysia kesempatan 
telah menemukan beliau dengan orang yang dimaksudkan. 
Peristiwanya berlaku pada satu malam, aku sebagai 
penterjemah dengan Syeikh ku duduk di kerusi belakang 
manakala si doktor yang memandu kereta ditemani seorang 
saudaranya di kerusi hadapan. 

Kami semua dalam perjalanan ke Kuala Lumpur untuk 
menghadiri satu jemputan makan malam yang Syeikh 
ku bakal menjadi tamu utamanya. Entah apa puncanya 
perbualan yang bermula biasa-biasa saja tiba-tiba berubah 
topik menyentuh soal keyakinan yang diperjuangkan oleh 
puan doktor. Dia tak dapat menerima kritikan tegas Syeikh 
ku terhadap perlakuan jemaahnya dan menganggap ia 
sebagai penghinaan. Wanita berhati besi itu naik radang 
dan hampir menangis bertempik, dia dan semua yang ada di 
dalam keretanya pasti menjadi mangsa-mangsa kemalangan 
jalan raya jika radangnya bertukar menjadi histeria. 

Emosi tak terkawal nyata tidak memberi banyak 
pilihan lalu Syeikh ku dan penterjemahnya pun di"buang" 
di hadapan menara KLCC. Alhamdulillah, itu lebih baik 
dari risiko kemalangan. Seorang kenalan yang aku hubungi 
bermurah hati datang dan menghantar Syeikh ku pulang ke 
kediaman beliau. 

Lama sesudah peristiwa itu puan doktor datang ditemani 
anak lelaki sulungnya menemui Syeikh ku di Singapura 
untuk meminta nasihat; jemaah menghukumnya dengan 
satu tuduhan yang keji dan dia dikucilkan. Peristiwa ini 
berlaku lapan tahun dahulu. Aku tak tahu apa nasib puan 
doktor sekarang. Moga-moga ALLAH menyelamatkannya 
dan mengurniainya taufik ke jalan yang diredhoiNya. Amin. 



Bersama seorang mantan komando angkatan tentera 
darat dengan pangkat terakhirnya sebagai mejar Syeikh 
ku dibawa ke pantai timur tanah air masuk ke kawasan hulu 
hingga sampai di pinggir hutan. Di situ terdapat sebuah 

kompleks pengajian pondok yang damai, tersusun rapi, 
bersih dan mandiri. 

Melalui seorang ustaz muda yang baru beberapa tahun 
membuka madrasah Syeikh ku mendapat maklumat tentang 
pondok di pinggir hutan ini dan Tuan Gurunya yang sekarang 
sudah melepasi usia tujuh dekad. 

Kami sampai waktu asar. Tuan Guru mempermuliakan 
kedatangan Syeikh ku dengan menyembelih seekor kambing 
khas untuknya. Beliau memperkenalkan murid-murid dan 
anak-anak lelakinya kepada Syeikh ku dengan gembira. 
Syeikh ku bertanya kepada Tuan Guru tentang sejarahnya 
membangun pondok dan apa yang membuat beliau 
membentuk komuniti jauh terpencil di tempat ini. Dengan 
mesra dan merendah diri pula Tuan Guru bercerita kepada 
Syeikh ku. 

Pada keperibadian Tuan Guru tua dan wajahnya yang 
jernih ini aku melihat jatidiri nenek moyangku bangsa 
Melayu yang tahu tata krama dan mentakzim ulama Ahlul 
Bait Sidnan Nabi (Jbj <o£ iui JLi dari kota Madinah Al- 
Munawwarah. 

Kata Tuan Guru ketika zaman mudanya dia telah 
diberitahu oleh seorang soleh di negeri ini bahawa kedatangan 
Imam Mahdi sudah hampir, kerana itu dan banyak lagi sebab 
yang lain dia dan para siswanya membangun pondok di 
pinggir hutan ini sejak lebih empat puluh tahun yang lampau 
bagi menunggu kedatangan Imam Mahdi. 

Perbualan Syeikh ku dengan Tuan Guru rancak 
menyelusuri berbagai topik dan ketika malam kian larut 
kami dibawa berpindah ke satu bangunan lain di kompleks 
pondoknya. Apabila generator dihidupkan lampu-lampu 
kalimantang pun menyala di bangunan kayu yang agam 
itu. Kepada Syeikh ku Tuan Guru menyuakan sebuah buku 

terjemahan Bahasa Melayu karya seorang wartawan Arab 
yang bercerita dengan penuh semangat tentang teorinya 
bahawa Imam Mahdi pasti akan muncul di zaman kita 
ini. Sambil tersenyum Tuan Guru mengujar: "Syeikh, saya 
tahu isi buku ini kebanyakannya mengarut..." tiba-tiba saja 
wajah Tuan guru jadi mendung bercampur serius dan dia 
menyambung bicara: ". ..tapi Syeikh selaku orang Madinah 
dan saya sudah menunggu 40 tahun... apa pendapat Syeikh 
tentang kemunculan Imam Mahdi? Sudah dekatkah?" 

Aku merenung wajah Tuan Guru sayu. Terasa benar 
soalannya itu bukan berlakon-lakon. Dengan suara lirih 
penuh hormat Syeikh ku menjawab: "Tuan Guru, kami 
warga Madinah Al-Munawwarah dan seperti yang dididik 
oleh Sidna Syeikh kami beriman, yakin dan iqtikad terhadap 
Imam Mahdi. Tapi kami tidak menggantungkan harapan 
kepada beliau dan tidak menyibukkan diri menunggu- 
nunggu kedatangan beliau. Bila-bila masa beliau mahu 
muncul dipersilakan, jika beliau belum mahu muncul juga 

dipersilakan." 

Larut malam itu setelah Syeikh ku minta diri Tuan 
Guru dengan linangan air mata memeluknya lama. Apabila 
mendengar jawapan dari Syeikh ku tadi Tuan Guru tidak 
mengomentari apa-apa, namun di wajahnya terukir satu 
senyuman tanda puas. 



Aku pun tak pernah bertanya dari mana Syeikh ku jadi 
amat memahami sosiologi dan jatidiri bangsa Melayu 
Islam. Namun tentunya kedatangan beliau yang acap kali 

ke tanah air kita sejak lebih lima belas tahun, pergaulannya 
yang luas dengan berbagai lapisan masyarakat di Malaysia, 
kembara beliau yang berkali-kali ke Indonesia yang meliputi 
Tanah Jawa, Sumatera, Kepulauan Riau, Sulawesi dan 
Kalimantan telah memberi pengertian yang jelas kepadanya 
tentang berbagai dimensi dari hidup orang Melayu. 

Kepada Syeikh aku belajar mengenal bangsaku lalu 
mendapati bahawa semangat cinta Islam adalah satu sisi 
yang kental dalam kehidupan orang Melayu sejak zaman 
berzaman. Apa saja yang berlabel Islam akan dihormati 
oleh rata-rata orang Melayu secara semulajadi dan ini satu 
kelebihan. Malangnya wujud manusia berhati syaitan yang 
mengatasnamakan Islam dan memanipulasi semangat suci 
ini lalu menimbulkan kecelaruan, kekeliruan dan salah 
faham terhadap agama. Masyarakat jadi bingung; ada yang 
ikut saja secara rambang, ada yang percaya tanpa periksa dan 
akhirnya terpedaya. 

Walhal ayat suci jelas mengingatkan: "Jika kamu 
mencintai ALLAH maka ikutilah aku (Saiyidina Rasulullah 
(J^3 <tic iui J^>) nescaya ALLAH akan mencintaimu." Memang 
itulah realitinya bahawa "Semua jalan, lorong dan laluannya 
telah tertutup kecuali bagi yang menjejaki perjalanan Baginda 
Saiyidina Rasulullah *j£ iui JLi". 

Umat Melayu berhak berhak mendapat pencerahan. 
Kepada mereka dan semua yang mencari hidayah para arifin 
menganjur pedoman: "Siapayangmenunjukimujalan DUNIA 
sesungguhnya dia telah menipumu, siapa menunjukimu 
jalan AKHIRAT sesungguhnya dia telah melelahkanmu dan 
siapa menunjukimu jalan menuju ALLAH maka dia telah 
menyenangkanmu." 

Bab Keenambelas 



Ceritakanlahjua 
Pada Kami 

Rahmat Muhamad 

Terasa serba salah bila menduga kemungkinan bahawa 
akan ada orang melihat aku telah berlebih-lebihan 
menyanjung Sidna Syeikh Al-Kamil dan muridnya 
Syeikh ku. Boleh jadi akan ada yang menyindir : "Itulah kalau 
orang masuk tareqat mesti jadi taksub kepada gurunya saja." 
Terhadap kemungkinan ini aku tuntut kepada yang berkata 
begitu untuk kembali waras dan melihat realiti bahawa 
berapa ramai orang taksub kepada penyanyi, bintang nlem, 
ahli sukan, tokoh politik, binatang peliharaan dan macam- 
macam lagi tapi hanya kepada tareqat Tasawuf juga dilempar 
cacian itu. Adil. . . sungguh adil. 

Memanglah aku dan orang-orang tuaku Tuan Haji 
Ahmad Salim dan Tabib Nur asyik menceritakan tentang 
Sidna Syeikh Al-Kamil dan muridnya Syeikh kami. Nak 
buat macam mana lagi kerana beliau-beliau inilah yang 
kami tahu dan kenal untuk kami ceritakan tentang mereka. 
Dari masyrab As-Syaziliyyah lah kami meneguk minuman 
Tasawuf dan di bahtera As-Syaziliyyah lah kami mendapat 
tarbiyyah lalu tentangnyalah dapat kami bercerita seperti 
yang telah kami lihat, kami dengar, kami rasai dan kami alami 
sendiri. Kami berlindung dengan ALLAH dari mereka-reka 
cerita atau mengada-adakan yang tiada. Apa yang kami tulis 

dalam buku ini hanya sebahagian cerita, banyak lagi yang 
tak tertulis dan belum didokumentasi. Aku sendiri tak ingin 
menceritakan semua yang ku ketahui kerana tak mahu orang 
dapat dosa kering menuduh bohong kepada kebenaran yang 
ku lihat dengan mata kepalaku sendiri. Biarlah ALLAH yang 
menjadi saksi. 

Dan tentunya sidang pembaca budiman (termasuklah 
kami semua) akan tambah gembira jika murid tareqat- 
tareqat Tasawuf Islam yang muktabar dalam aliran Ahlis 
Sunnah Wal Jamaah turut sudi mengkongsikan mutiara- 
mutiara didikan dan ketulusan yang mereka terima dari para 
masyaikh mereka guru-guru sufi sejati agar umat mendapat 
pencerahan dan faedahnya merata. 

Kepada yang melihat kami berlebih-lebihan menyanjung 
juga ku mohon maaf kalau matanya melihat begitu. Namun 
silakanlah dia beristikharah minta kepada ALLAH agar 
menunjukkannya syeikh mursyid yang kamil (bukan syeikh 
jadi-jadian atau yang sewaktu dengannya), Tasawuf Islam 
yang soheh, terang, jelas dan murni, guru sufi hakiki dan 
murid-muridnya yang sejati. Mintalah sendiri kepada 
ALLAH agar memperlihatkan kepadanya semua itu dan 
sesudah ALLAH memperlihatkannya ceritakanlah jua pada 
kami. 

